दिल्ली विश्वविद्यालय – टटका खबर\nदिल्ली विश्वविद्यालय के चार साला पाठ्यक्रम टारे के गोहार\nभाजपा नेता अरुण जेटली केंद्रीय मानव संसाधन विकास मंत्री एम. एम. पल्लम राजू से गोहार लगवलन कि अपना स्नातक पाठ्यक्रम के चार साला बनावे के दिल्ली विश्वविद्यालय के फैसला पर रोक लगा दिहल जाव. काहे कि एह मुद्दा पर अबहीं राय मशविरा करे के बहुत जरूरत बा.\nRead More about दिल्ली विश्वविद्यालय के चार साला पाठ्यक्रम टारे के गोहार\nदिल्ली के चार साला पाठ्यक्रम विरोध का बावजूद लागू होखी\nएह घरी देश के करीब सगरी विश्वविद्यालय १०+२+३ का हिसाब से पन्द्रह साल में स्नातक के उपाधि देत बाड़े बाकिर दिल्ली विश्वविद्यालय एह साल से चार साल के स्नातक पाठ्यक्रम लागू कर दिहले बावे. एह कदम के बहुते विरोध होखत बा. लोजपा नेता रामविलास पासवान कहले बाड़न कि अगर देश के हर विश्वविद्यालय अपना अपना…\nRead More about दिल्ली के चार साला पाठ्यक्रम विरोध का बावजूद लागू होखी


‘साजन जी सांची पिरितिया हमार’ के गाना फिल्मावल गइल – Anjoria\nमैथिली फिल्म ‘सजना के अंगना में सोलह सिंगार’ के अपार सफलता का बाद संदीप क्रियेशन के दूसरकी भोजपुरी फिलिम ‘साजन जी सांची पिरितिया हमार’ के एगो गाना पिछला दिने रसियन विला में रिंकू घोष आ ग्रुप डांसर पर फिल्मावल गइल. एह गाना के नृत्य निर्देशन बाली कइलें.\nनिर्माण, परिकल्पना आ संवाद संदीप झा के, लेखन, संगीत अउर निर्देशन मुरलीधर के, गीतकार हउवे मुरलीधर, एस. कुमार, शिवनाथ यादव आ सियाराम ‘सरस’, कैमरामैन यूसुफ खान, संकलन विभूति भूषण, मारधाड़ रौशन श्रेष्ठ, नृत्य केदार सुब्बा एवं कार्यकारी निर्माता घनश्याम मिझार। मुख्य कलाकारों में राहुल सिन्हा, राखी त्रिपाठी, शिव आर्यन, राजीव सिंह, लल्लन सिंह, विनीत झा, विनोद ग्वार एवं मुरलीधर हैं। फिल्म के प्रस्तुतकर्ता पंडित नित्यानंद झा हैं।


देवी गाथा ‘कहनिया दुर्गा माई के’ – Anjoria\nगीत-गवनई पर्व त्योहार मनोरंजन सरोकार\nSep 25, 2014 कहनिया दुर्गा माई के, म्यूजिक सीडी, रामरक्षा मिश्र विमल\nदेवी गीतन के माहौल में देवी गाथा (भोजपुरी) के MP3 सीडी ‘ कहनिया दुर्गा माई के ’ नाम से बाजार में बहुत कम समय में काफी लोकप्रिय हो गइल बा.\nदिल्ली के मेगना म्यूजिक से रिलीज एह सीडी में स्वर देले बाड़न प्रसिद्ध भोजपुरी गायक डॉ. रामरक्षा मिश्र विमल. एकर सबसे बड़ खासियत ई बा कि एहमें मधुकैटभ बध से महिषासुर आ शुंभ-निशुंभ बध तक के दुर्गा सप्तशती के सभ प्रसंगन के कहानी सरल शब्दन में आ मधुर स्वर में सुनावल गइल बा.एकरा के सुनिके घर-घर में होखेवाला चंडी पाठ के सभे कथा सभ के आसानी से मिल जाई. एकर गीतकार खुदे डॉ विमल बाड़े आ एहमें संगीत देले बाड़े नगेंद्र चौधरी आ मनोज कुमार चौबे.\nएकरा सङही एहमें विष्णु ओझा, के.के.पंडित, दीपक यादव, संजीव और आरजू अंचल के लगभग 60 गो झुमा देबेवाला देवी गीतो बाटे. कुल मिलाके दुर्गाजी के समर्पित ई सीडी सबके खातिर बहुते उपयोगी आ मूल्यवान बाटे.\n(मनोज कुमार चौबे)\nगाना के एमपी3चाहीं त इमेल करीं गाना के कुछ हिस्सा भेज दिहल जाई : anjoria@outlook.com\n3 thought on “देवी गाथा ‘कहनिया दुर्गा माई के’”\nSHAMBHU UPADHYAY says:\nविमल जी के बधाई , बहुत नीक लागल , नवरात्री के शुभ अवसर और देवी माई के पाठ भोजपुरी में , बडा सुंदर सन्योग बा ,\nराउर देवी गाथा बड़ा नीक लागल हां I आगे भी इसने कुछ नया के असरा रही I देवी माई के कृपा सभका पर बनल रहे I जय देवी मैया I\nजय हो जय हो बाधाई बा…\nLeaveaReply to SHAMBHU UPADHYAY\tCancel reply


टटका खबर, 16 फरवरी 2017, बियफे – टटका खबर\nतमिलनाडु में शशिकला के चुनल नेता इके पलानीसामी के मुख्‍यमंत्री पद के किरिया धरा दीहल गइल. उनुका साथे 30 गो मंत्रियनो के किरिया घरावल गइल. पलानीसामी शनिचर का दिने आपन बहुमत साबित करा के देखइहें. ओने स्वर्गीय जयललिता के बनावल मुख्यमंत्री पन्‍नीरसेल्‍वम के कहना बा कि ऊ कवनो ना कवनो तरह पलानीसामी के पलानी उजाड़िये के रहीहें. उनुकर गुट आजु नई दिल्‍ली में निर्वाचन आयोग से भेंट क के आपन ज्ञापन दिहलसि. एह लोग के दावा बा कि असली अन्नाद्रमुक उनुकरे वाला गुट ह. एही बीच विपक्षी द्रमुक के कहना बा कि विश्‍वासमत में ऊ केकरो साथे ना जाई.\nदेवरिया जिला के सलेमपुर कस्बा में भूंजा के कारोबार करे वाला एगो कारोबारी कालमहु बुध का रात शराब पी के आइल आ कोठरी में सूते चल गइल. बाद में देर रात खां पता बा कवना कारण से फाँसी लगा के जान दे दिहलसि.\nबलिया जिला के सहतवार इलाका में महाराजपुर गांव के एगो आदमी अपना जवान बेटा आ गाँवे के एगो अउर आदमी साथे बांसडीह से अपना गांवे मोटरसाइकिल से लवटत रहलन जब सुरहिया कोल्ड स्टोरेज का नियरा एगो जीप से घक्का लाग गइल आ तिसरका आदमी के मौत ठाँवे प हो गइल. बापो बेटा धवाहिल हो गइल बाड़ें.\nमिर्जापुर के हलिया इलाका के एगो प्रेमी जोड़ा अचके में थाना में आ गइल आ थानाध्यक्ष का सोझा फिल्मी स्टाइल में एक-दोसरा के वरमाला पहिरा के बिआह कर लिहलसि.\nमिर्जापुर के पडरी इलाका के सिकरी गांव में ईंट भट्ठा प काम करे आइल बिहार के एगो मजदूर परिवार के मड़ई में बुध का रात आग लाग गइल जवना में दू गो लईका बहुते झँउसा गइले सँ. आजु सबेरे दूनू के इलाज का बावजूद जिला अस्पताल में मौत हो गइल. भट्ठा मालिक फरार हो गइल बा.\nसोनभद्र के रार्बटसगंज इलाका में सुकृत गावं के आठ बरीस के एगो लइका अपना घर का सोझे ट्रक से कचरा गइल आ ओकर मौत हो गइल.\nसारण जिला के दरियापुर इलाका के मड़िहान का नियरा दरियापुर दिघवारा रोड पर एगो ऑटो रिक्शा आ ट्रक के टक्कर में एगो औरत समेत दू जने के मौत ठाँवे प हो गइल आ छह जने घवाहिल हो गइलें.\nयूपी के सतवाँ आ आखिरी दौर के वोटिंग ला परचा दाखिल करे के आजु आखिरी दिन रहल. तीसरा आ चउथका दौर के वोटिंग ला प्रचार के काम पूरा जोर धइले बा.\nTags: चुनाव, तमिलनाडु, देवरिया, बलिया, मिर्जापुर, सारण, सोनभद्र


भोजपुरी कहानी पाठ आ विमर्श – Anjoria\nSep 22, 2015 अशोक द्विवेदी, बनचरी, मध्यप्रदेश भोजपुरी साहित्य अकादमी, विमोचन, साहित्यिक गोष्ठी\nपिछला 19 आ 20 सितंबर का दिने भोपाल नें मध्यप्रदेश भोजपुरी साहित्य अकादमी का तरफ से एगो साहित्यिक गोष्ठी के आयोजन भइल.\nपहिला दिन पहिल सत्र में भोजपुरी कहानी पाठ भइल. एमें कन्हैया सिंह सदय, प्रेमशीला शुक्ल, भगवती प्रसाद द्विवेदी, विष्णुदेव तिवारी, प्रकाश उदय, अजय ओझा, आ तुषारकान्त उपाध्याय आपन कहानी के पाठ कइलें.\nभोजन का बाद दुसरका सत्र ‘भोजपुरी कहानी के समकालीनता’ विषय पर परिचर्चा गोष्ठी क राखल रहे. एह विमर्श मे़ं कन्हैया सिंह सदय (जमशेदपुर), इन्द्रदेव नारायण सिंह (पटना), अरूणेश शुक्ल (भोपाल), बलभद्र (कोडरमा), प्रकाश उदय (वाराणसी) अउर सदानंद शाही (वर्धा) आधिकारिक वक्ता रहल लोग. साथही एह विमर्श में डा. अशोक द्विवेदी, प्रेमशीला शुक्ल, विष्णुदेव तिवारी, भगवती प्रसाद द्विवेदी, आशुतोष मिश्र वगैरहो लोग आपन विचार व्यक्त कइल. एह सत्र के शुरूआत अशोक द्विवेदी के हालहीं छपल उपन्यास ‘बनचरी’ का विमोचन का साथे भइल, जवन भोजपुरी कथाकारन का सहभागिता में अकादमी सचिव नवल शुक्ल संयोजित कइलन.\nअगिला दिने 20 सितम्बर के ‘भोजपुरी-हिन्दी कहानियन के अंतर्संबन्ध’ विषय पर परिचर्चा गोष्ठी के अध्यक्षता “पाती” पत्रिका के संपादक, वरिष्ठ कवि, कथाकार आ आलोचक डा. अशोक द्विवेदी कइलन. उनका विषय प्रवर्तन का बाद वक्ता लोगन में जनार्दन सिंह, भगवती प्रसाद द्विवेदी, आशुतोष मिश्र(सागर), सुधीर रंजन सिंह (भोपाल) रहलन. हस्तक्षेप में उहवां उपस्थित कहानीकार आ संपादक लोग रहे, जवना में आसिफ रोहतासवी, प्रेमशीला शुक्ल, प्रकाश उदय, बलभद्र, विष्णुदेव आदि लोग रहे.\nसंचालन आशुतोष मिश्र कइलन आ अकादमी सचिव नवल शुक्ल अंत में आभार व्यक्त कइलन.


भोजपुरी को अश्लील बताकर गाली मत दें, गायक विष्णु ओझा का भोजपुरी विरोधियों को दो टूक, कहा-भोजपुरी में आइल अश्लीलता के दूर करेला जंग लड़े के परी और ओकर आगाज जल्द, अश्लीलता परोसे वाला के सामाजिक बहिष्कार जरूरी-video | Sharp Bharat भोजपुरी को अश्लील बताकर गाली मत दें, गायक विष्णु ओझा का भोजपुरी विरोधियों को दो टूक, कहा-भोजपुरी में आइल अश्लीलता के दूर करेला जंग लड़े के परी और ओकर आगाज जल्द, अश्लीलता परोसे वाला के सामाजिक बहिष्कार जरूरी-video | Sharp Bharat\nभोजपुरी को अश्लील बताकर गाली मत दें, गायक विष्णु ओझा का भोजपुरी विरोधियों को दो टूक, कहा-भोजपुरी में आइल अश्लीलता के दूर करेला जंग लड़े के परी और ओकर आगाज जल्द, अश्लीलता परोसे वाला के सामाजिक बहिष्कार जरूरी-video\nगायक विष्णु ओझा.\nजमशेदपुर : भोजपुरी के गीत संगीत से धूम मचाने वाले गायक विष्णु ओझा ने आपत्ति जतायी है कि कोई व्यक्ति भोजपुरी को अश्लील दें. उन्होंने जमशेदपुर के एक कार्यक्रम में भाग लेने के बाद मीडिया से बातचीत करते हुए भोजपुरी के विरोधियों को दो टूक जवाब दिया और कहा कि यह लंबी लड़ाई है और इस लड़ाई को लड़ना होगा, जिसकी शुरुआत होगी. उन्होंने कहा कि भोजपुरी भाषा है और अश्लीलता किसी भी भाषा में परोसा जा सकता है. हालांकि, यह परोसने वालों को ध्यान देने की जरूरत है.\nभोजपुरी के भजन सम्राट विष्णु ओझा के जमशेदपुर आगमन पर विशेष बातचीत के दौरान अपनी बात रखते हुये जमशेदपुर शहर भोजपुरी के मान सम्मान खातिर अभी तक सबसे सुरक्षित और स्नेहासिष बा, परिवारिक परिवेश में जुड़ल लोग भोजपुरी खातिर जागरूकता लावे के परी, आवे वाला समय मे अश्लीलता परोसे वाला के सामाजिक रूप से बहिष्कार कइल जरूरी बा और लोग जब अश्लील सुनल बन्द कर दिही तब अश्लीलता अपने आप खत्म हो जाई.


सत्या एस. दुबे Latest Hindi News सत्या एस. दुबे, Taja Samachar - News18 इंडिया\n'गद्दार विवाद' में दिग्विजय के पिता की एंट्री, अंग्रेजभक्ति में मिला राघोगढ़\nसत्या एस दुबे कहानीकार और लेखिका हैं. आपकी कहानी पर लघु फिल्म Sour भी बन चुकी है.\nपारधानी के चुनाव में फगुनहट के ढेर असर भउजी लोगन के मोरचा साम्हारला से हो गइल बा. बाङाल में त बिहारे के बेरि से चुनावी माहौल बने लागल रहे. ऊ त भाजपा के लोग हैदराबाद नगर निगम चुनाव में रोड पर उतरि गइल त लागल कि संसद आ विधानसभा से कम निकाय आ पंचायत चुनाव भी नइखन स. ...\nसत्या एस. दुबेApril 10, 2021,11:58 am IST बिहार, भोजपुरी न्यूज़\nBhojpuri: जवन मजा फगुआ में मिली तवन कवनो त्योहार में ना, लेकिन...\nफगुआ आ होली में एगो बड़ फरक त ईहे लागेला कि होली में लोग अंगुरी से लिलार प टीका लागावेला - आ फगुआ में मुठी में अबीर भरि के एंड़ी से कापार तक झोंकि देला. खांटी भोजपुरी आ देहाती इलाकन में रङ सबेरे से दुपहरिया तक के चीजु ह - आ अबीर सांझी खा के. एक बार सुरू हो जाइ त चाहे जब ले मन हो चल रहो....\nसत्या एस. दुबेMarch 26, 2021,5:13 pm IST उत्तर प्रदेश, बिहार, झारखंड, भोजपुरी न्यूज़\nभोजपुरी भाषा अपना आप में बहुत मधुर ह. गूगल के साथ यू-ट्यूब पर भी भोजपुरी के तमाम चीज भोजपुरी में मिल जाता आ भोजपुरी के खूब व्यूज आ लाइक भी मिलता. येसे साफ बा कि लोग अभियो भोजपुरी के पसंद करेला....\nसत्या एस. दुबेOctober 7, 2020,9:05 am IST मनोरंजन, उत्तर प्रदेश, बिहार, भोजपुरी न्यूज़\nलोक में हर परब त्योहार के गीत बा. भोजपुरी में वोट देबे के भी गीत बनल बाने स. आ इ कवनो पुरान बात नइखे, बल्कि यू-ट्यूब पर भी बिहार के नेहा सिंह राठौर वोट के गीत डलले बाड़ी. लोकतंत्र के महापरब के भोजपुरी गीतन पर लेख....\nसत्या एस. दुबेOctober 1, 2020,3:58 pm IST मनोरंजन, उत्तर प्रदेश, बिहार, भोजपुरी न्यूज़\nभोजपुरी के चर्चा होते मन में लिट्टी फुटे लागेले. लिट्टी बनावेके पारंंपरिक तरीका आ ओकरा प कौन कौन पकवान बनावल जा सकेला यही पर लेख में चर्चा बा. खास बात इ बा कि अहरा पर बनल पकवान में अपने से एगो स्मोकी टेस्ट होला, जवन ये समय बहुत ऊंच अउरी महंगा जगह पर मिलता....\nसत्या एस. दुबेSeptember 23, 2020,11:09 pm IST मनोरंजन, उत्तर प्रदेश, बिहार, भोजपुरी न्यूज़\nजरूरत बा, जरूरत बा, बहुते जरूरत बा एगो खांटी भोजपुरी टीवी सीरियल के!\nभोजपुरी बोले आ सुने वालन के संख्या बहुत अधिक होखला के बाद भी टीवी पर भोजपुरी के एकहू सीरियल नइखे. जबकि इस भाषा अउर ए भाषा के संस्कार के देखला आ सुनना में अधिक रुचि हो सकेला. यही के रेखांकित करत बा इ लेख-...\nसत्या एस. दुबेSeptember 18, 2020,12:41 am IST मनोरंजन, उत्तर प्रदेश, बिहार, भोजपुरी न्यूज़\nबिग बास में आम्रपाली दुबे के हालि निरहुआ आ खेसारी जइसन ना होखे के चाहीं\nभोजपुरी से हर छेत्र में बड़ बड़ लोग निकल हा. कलाकारन के भी कमी नइखे, लेकिन बिग बॉस जइसन शो में काहें भोजपुरी कलाकारन के परफार्मेस बहुत अच्छा नइखे होत. अगर आम्रपाली दुबे एमे जात हई त उनके एकर खयाल राखे के होई... ...\nसत्या एस. दुबेSeptember 15, 2020,8:51 am IST मनोरंजन, उत्तर प्रदेश, बिहार, भोजपुरी न्यूज़\nभोजपुरी विशेष: लिट्टी से लड्डू तक सतुआ बा त सब सिद्ध बा\nसतुआ भोजपुरी इलाका के दिव्य भोजन ह. मेहनतकश खातिर बिना थारी लोटा के अंगौछा में सानी के मरिचा नून संगे खा लेबेके बा, त मसाला मिला के लिट्टी से लेकर बहुत कुछ बन सकेला. सतुआ के महातम पर लेख-...\nसत्या एस. दुबेSeptember 10, 2020,10:23 am IST मनोरंजन, उत्तर प्रदेश, बिहार, भोजपुरी न्यूज़


भाषा, संविधान के नियम\nभाषा , संविधान के नियम , साइमन फ्रेजर युनिवर्सिटी के प्रोफेसर अंविता अब्बी जी के लेख-\n[ संविधान में अइसन कुल्ह नियम कानून बा कि सरकार भारत के कवनो भाषा के बिना आठवा अनुसूची के , शिक्षा , व्यवसाय , रोजगार आ बाकी जगह प्रयोग में ले आ सकेले । संविधान के भाषा रहला ना रहला के बादो कवनो सरकार अपना किहाँ कवनो स्थानीय भाषा के शिक्षा में शामिल क सकेले । एह आर्टिकल में हमनी के पढब जा अंविता अब्बी जी के ओह आर्टिकल के जवना में उहाँ के लिपि ना रहला के वजह से सरकारी मान्यता ना मिलला के वजह से भाषाई मौत के बात क रहल बानी ]\nसंविधान : आर्टिकल '350 अ' आ आर्टिकल 347 : स्थानीय भाषा में प्राइमरी शिक्षा आ भाषा के संवैधानिक मान्यता\nसंविधान में भाषा के एगो अष्टम सुची बा जवना में भोजपुरी के शामिल करे के मांग पिछला 70 बरिस से कइल जा रहल बा । बाकिर उ सुची , संविधान में शामिल हो गइल भाषा सभ के । त संविधान का कहत बा भारत के स्थानीय भाषा खातिर ? संविधान के मूल भाव देखीं त स्थानीय भाषा में प्राइमरी शिक्षा दिहल जा सकेला , भले उ भाषा होखे बोली होखे आ भले उ संविधान में ना होखे । इहे ना संविधान कवनो राज्य के भा ओह राज्य के कवनो हिस्सा वाला भाषा के राष्ट्रपति के माध्यम से मान्यता दे सकत बा जेकर नीमन नीमन संख्या में जनसंख्या होखे आबादी होखे लोग होखे ।\nमाने भइल कि-\nइ हर सरकार , राज्य आ स्थानीय प्रशासन के जिम्मेवारी बा कि प्राईमरी स्तर प हर राज्य में मातृभाषा में पढे पढावे के बेवस्था होखे । आ राष्ट्रपति अपना ओर से कवनो सरकार भा राज्य के प्राईमरी स्कुल में मातृभाषा में पढावे खाति जरुरी बेवस्था खातिर आदेश दे सकेलन ।\nएगो अउरी क्लाज बा , जवन आर्टिकल 347 में बा । रीजनल लंग्वैज यानि की क्षेत्रीय भाषा के ले के । जदि राज्य चाहत बा कि ओकरा राज्य के कवनो भाषा के आधिकारिक मान्यता मिलो त राष्ट्रपति एह के स्वीकार क सकेले ।\nभाषा के ले के संविधान में आर्टिकल 343 से आर्टिकल 351 तकले काफी जानकारी दिहल बा जवन के रउवा सभ पढ सकेनी ।\nसंविधान : आर्टिकल 350 ब : भाषा के रक्षा खातिर विशेष अधिकारी\nसंविधान में हर भाषा के बेहतरी के उपाय दिहल बा । चुकि भाषा के ले के बहुत ही संवेदनहीन देस ह भारत एह से केहू के भाषा के ले के कवनो गरज ना रहेला । संविधान के हिसाब से आर्टिकल 350 ब के हिसाब से राष्ट्रपति कवनो माइनारिटी भाषा खातिर स्पेशल आफिसर ( विशेष अधिकारी ) नियुक्त क सकेले । इ अधिकारी विलुप्त भा गायब भा खतम हो रहल भाषा प काम करिहे आ आपन रिपोर्ट दुनो हाउस ( लोकसभा, राज्य सभा ) में रखिहे। इहे ना ओह राज्य के सरकार के भी एह से जु‌डल जानकारी दिहें ।\nएह आर्टिकल के उद्देश्य भारत के हर भाषा के संरक्षण आ विकास ह ।\nपदमश्री विजेता आ साहित्य अकादमी के मौखिक आ आदिवासी भाषा केंद्र के डाइरेक्टर , साइमन फ्रेजर युनिवर्सिटी के प्रोफेसर आ भारतीय लिंगुइस्टिक सोसाइटी के अध्यक्ष अंविता अब्बी जी लिखत बानी कि -\n" भारत मे अधिकतर जनसंख्या अपना भाषा मे लिख ना सकेले काहेँ कि ओकरा भाषा में पढाई लिखाइ नइखे । इहे कारण बा कि गांवन मे ओजुगा के स्थानीय भाषा में पढाई नइखे होत जवन चिंता के बिषे बा । "\n[asizeable population cannot read or write because their languages were never represented in any road map of education. Could this be why we have been unable to provide primary education to rural children in their mother tongues? ]\n" भारत मे एह समय 1635 गो भाषा बाड़ी स जवन मुख्य रुप से7गो प्राचीन भाषा से निकलल बा‌डी स । एह मे सबसे बड़ बात बा कि अधिकतर भाषा खालि वाचिक परम्परा यानि को बोले बतियावे वाली रुप में बाड़ी स । "\n[ As of today, there are 1,635 languages, belonging to seven different language families, spoken in the country. However,alarge number of these are preserved and sustained in oral forms. ]\nअपना लेख मे अंविता अब्बी जी बहुत जोर दे के कहत बानी कि प्राईमरी शिक्षा केंद्र आ राज्य सरकार के ओजुगा के स्थानीय भाषा आ ओह खाति तइयार लिपि में करे के चाहीँ । इ बहुत जरुरी बा ।\nएगो अउरी जरुरी बात किओर इशारा हो रहल बा कि कानून के भाषा जदि भारत के स्थानीय भाषा में नइखे तब तक कोर्ट के फैसला बराबरी के फैसला में ना गिनाई । ज्युडिसरी नीमन - बाउर के परिभाषित ना करेला बाकिर जदि स्थानीय भाषा में कानून काम करे, वादी भा केस मुकदमा करे वाला आपन बात सही से राख सकेला ।\nसंविधान के धारा 350 अ के रेफरेंश देत कहल गइल बा कि -\nइ हर सरकार , राज्य आ स्थानीय प्रशासन के जिम्मेवारी बा कि प्राईमरी स्तर प हर राज्य में मातृभाषा में पढे पढावे के बेवस्था होखे ।\nभारत मे सबसे बड़ बात बा कि मातृभाषा के बात त होला भाषा के बात त होला बाकि लिपि के बात ना होला । ध्यान दिहल जाउ त आजादी के पहिले देश में भाषा खाति ना नागरी लिपि जवन बाद में देवनागरी लिपि खाति आंदोलन भइल बाकायदा लिपि के नाव प नागरी प्रचारणी संस्था बनल रहे । लेख में अंवति अब्बी के कहनाम बा कि -\nसरकार के ओर से जतना जल्दी हो सके ओतना जल्दी एगो " नेशनल कमिशन फार इंडियन स्क्रिप्ट्स " नाव के संस्था बनावल जाउ जवना के जिम्मे ओह भारतीय भाषा खाति लिपि तइयार करो जवन भाषा बोलात त बाड़ी स बाकी लिखात नइखी स ।


विजन डोलाते थे वो बिजन डोलाते हैं – टटका खबर\nJan 26, 2018 कांग्रेस, नेता विपक्ष, राजपथ, राहुल गाँधी\nसमय का सोझा केहू के ना चले. कांग्रेस के गुमान रहुवे कि ऊ देश के सरकार चलावे वाली पार्टी हीय आ सरकार में रहे भा विपक्ष में ओकरा के खास मान मिलते रही. बाकिर अबकी गणतंत्र जिवस के मौका पर ओकर ई गुमान टूट गइल. 69वां गणतंत्र दिवस मनावत देश देखल कि कांग्रेस अध्यक्ष राहुल गांधी राजपथ पर आगे का कतार में ना बइठल लउकलें आ नजर घुमवला प उनुका के छठवीं कतार में बइठल देखल गइल.\nअपना मालिक के मिलल मान में कमी देख के कांग्रेसियन का करेजा पर साँप लोटे लागल बा. ओह लोग के कहना बा कि हमेशा से कांग्रेस अध्यक्ष के अगिला पाँति में जगहा मिलत आइल बा आ अबकियो मिले के चाहत रहुवे. बाकिर भाजपा अपना ओछ हरकत से राहुल गाँधी के अगिला कतार में बइठे के जगहा ना दिहलसि.\nजान जाईं कि बइठे के जगहा प्रोटाकाल से तय होला आ एगो पीएम के विधवा होखला का नाते अबहीं हाल ले सोनिया गाँधी के प्रोटोकाल में अलग से शामिल राखल जात रहुवे. बाकिर अब जब ऊ कांग्रेस के अध्यक्ष नइखी रहि गइल त उनुका जगहा उनुका बेटा के बइठावल प्रोटाकाल के लाँघल होखीत. इहो धेयान में राखे के चाहीं कि एह तरह के प्रोटाकाल भाजपा सरकार के पहिले से चलल आवत बा.\nभाजपा अध्यक्ष अमित शाह के पहिला पाँत में बइठल देखि के सवाल उठावल जा रहल बा जबकि ऊ सत्ताधारी पार्टी के अध्यक्ष का नाते एकर अधिकारी रहलन. विपक्षी गोल के अध्यक्ष के जगहा प्रोटाकाल में पीछहीं राखल गइल बा. अगर पिछला सरकारन में लालकृष्ण आडवाणी के आगे बइठे के बाति कहल जाई त ऊ नेता विपक्ष रहलन आ आजुकाल केहू नेता विपक्ष नइखे.\nकांग्रेस के चाहीं कि आपन पूरा दम लगा के अगिला बेर या त सरकार बना लेव आ ना हो सके त कम से कम नेता विपक्ष लायक बेंवत त बनाइए लेव. लोकलंत्र में एगो बरियार विपक्ष होखल जरुरी होला बाकिर बरियार विपक्ष बनावल सरकारी गोल का जिम्मे ना दीहल जाव.\nसरकार का तरफ से बतावल गइल बा कि सोनिया गाँधी आजुओ पहिला कतार में बइठली ह. तीन आदमी – लालक़ष्ण आडवाणी, अमित शाह, आ सोनिया गाँधी – खातिर अलग से विशेष प्रावधान का तहत व्यवस्था रहुवे. एह जानकारी का बाद राहुल के चमचन के चीत्कार बेमलब के प्रलाप मानल जाई.


विजय पर्व (भोजपुरी उपन्यास, भाग -1) - साहित्यप्रीत\nविजय पर्व (भोजपुरी उपन्यास, भाग -1)\nजमशेदपुर भोजपुरी साहित्य परिषद\n(भोजपुरी उपन्यास )\nउपन्यासकार : नीतू सुदीप्ति ‘नित्या’\nप्रकाशक : जमशेदपुर भोजपुरी साहित्य परिषद्\nहोल्डिंग नं . 102, जोन नं . 11,\nबिरसानगर, जमशेदपुर . 831019, (झारखंड)\nप्रथम संस्करण : मई,2018\nसर्वाधिकार :© नीतू सुदीप्ति ‘नित्या’\nई.मेल : [email protected]\nA Bhojpuri Novel by Nitusudipti‘nitya’\nयह पुस्तक या इसका कोई भी भाग लेखिका की लिखितअनुमति के बिना पूर्णयाआंशिकरूपसेइलेक्ट्रानिकअथवायांत्रिक (जिसमें नाटक /फिल्म/सीरियल/फोटोग्राफिकरिकार्डिंग/ पीडीएफ फारमेट भी सम्मिलितहै) अभिलेखनविधिसेयासूचनासंग्रहतथापुन: प्राप्तपद्धति (रिट्रीबल) अथवाअन्यकिसीभीप्रकारसेपुन: प्रकाशित, अनूदित या संचारित नहीं किया जासकता।\nदिल्ली के दामिनी के जवरे\nविश्व के ओह तमाम लइकिन के\nजे सँवरी, पमली आ बारली के रूप में\nगुजर गइल बाड़ी जा\nआ अब आपन अधिकार\nले आपन भविष्य सुधारत बाड़ी जा\nजमशेदपुर भोजपुरी साहित्य परिषद् के प्रकाशन क्रम के आगे बढ़ावत 53वाँ फूल के रूप में पहिला बेरि महिला रचनाकार श्रीमती नीतू सुदीप्ति ‘नित्या’ के उपन्यास ‘विजय पर्व’ अपने सभे का सोझा बा। ई उपन्यास सन् 2005 से 2015 तक ‘संवरी’ नाम से भोजपुरी-हिन्दी के साहित्यिक पत्रिका ‘निर्भीक संदेश’ में धारावाहिक प्रकाशित होत खूबे ख्याति हासिल कइलस। अब ऊ मामूली बदलाव के साथ अपना उपरोक्त नामकरण से एक बेरि फेनु पाठक वृंद का सोझा परोसल गइल बा। उमेद बा, पाठकगण एकर भरपूर स्वाद लीहें आ बेहिचक आपन बेलाग प्रतिक्रिया परिषद् भा रचनाकार के पता पर जरूर भेजिहें।\nनीतू सुदीप्ति ‘नित्या’ सन् 1997 से साहित्यिक लेखन कार्य शुरू कइलीं आ बहुते कम समय में ई भोजपुरी आ हिन्दी के साहित्यिक क्षेत्र में खूबे ख्याति अर्जित कइली। नीतू के रचना देश भर के कई प्रमुख पत्र-पत्रिकन में प्रकाशित होत रहल बाड़ी स। एह पुस्तक के पहिले इन्हिकर दूगो हिन्दी कहानी संग्रह प्रकाशित हो चुकल बा। ‘नित्या’ जी एगो संवेदनशील रचनाकार बाड़ी। समाज में हो रहल नारी उत्पीड़न के रोज नया-नया घटना इन्हिका से देखल ना गइल तब सन् 1999 में विवश होके आपन धारदार कलम उठवली आ ‘संवरी’ उपन्यास लिखे के क्रम शुरू कइलीं। इहे ‘संवरी’ के रूप में इन्हिकर साहित्यिक पौध आज ‘विजय पर्व’ बनि के फेड़ अस खाढ़ बा। अंत में, परिषद् के ओर से ओह तमाम लोगन के प्रति आभार व्यक्त करत बानी, जेकर कवनो ना कवनो तरह के सहयोग एह पुस्तक प्रकाशन में मिलल बा।\nडॉ0 अजय कुमार ओझा\n( डॉ0 निर्भीक जयंती )\n21 मई, 2018 ई.\nप्रधान सचिव, जमशेदपुर भोजपुरी साहित्य परिषद्\nतेरे माथे पे ये आँचल तो बहुत ही खूब है लेकिन\nतू इस आँचल से इक परचम बना लेती तो अच्छा था।\nअँचरा से परचम बनल ‘सँवरी’ उपन्यास के ‘विजयपर्व’ के रूप में देख के मन निहाल हो गइल।पिछला दस बरिस ले भोजपुरी पत्रिका ‘निर्भीक संदेश’ में नीतू सुदीप्ति ‘नित्या’ के ‘सँवरी’ नाँव से जवन उपन्यास किश्त –दर –किश्त पढ़े के लगातार मिलल आज ओही छोट-छोट टुकड़न से संवरल संपूर्ण उपन्यास ‘विजय पर्व’ एगो बड़ संदेश लेके अवतरित भइल बा। एह दुनिया के आधी आबादी माने लइकिन आ मेहरारून के दुनिया अब कमजोर नइखे। ई अपना भूमिका आ हक के निर्णय ले सकतिया ओकरा खातिर लड़ सकतिया।\nऔरत हूँ मगर सूरत – ए – कोहसार खड़ी हूँ,\nइक सच के तहफ्फुज के लिए सबसे लड़ी हूँ।\n– फरहत जाहिद\n‘विजय पर्व’ के संपूर्णता से पढ़के नीतू सुदीप्ति ‘नित्या’ के रचनाशीलता परबहुत विश्वास जागता। मेहरारून आ लइकिन के सामाजिक-सांस्कृतिकआ आर्थिक समस्या, ओकर पीड़ा आ बेबसी, एह सभ के प्रतिसंवेदना आ जागरूकता खातिर लेखिका के लगे बहुते बारीक दृष्टिबा। आजो समाज में लइकिन के केतना रूप आ आयामन में उत्पीड़न सहे के पड़ेला, टूटे आ जुड़े के पड़ेला आ सम्मान के जीवन खातिर गहन संघर्ष करे के पड़ेला, एकर चित्रण बा ‘संवरी’, ‘पमली’ आ ‘बारली’ के जीवनगाथा। उपन्यास में समाज के दकियानूसी सोच, मेहरारून लइकिन के प्रति कट्टर पूर्वाग्रह, शोषण के विभिन्न रूप सभ उजागर हो रहल बा। भारतीय समाज में जवान होत आ आपन जिनगी गढ़त लइकिन के जीवन में कतना विकट चुनौती होला एकर बहुत सटीक चित्रण उपन्यास ‘विजयपर्व’ में लेखिका कइले बाड़ी।\nपितृसत्तात्मक समाज में मेहरारू हर काल में शोषित, पीड़ित आसंघर्षशील रहल बाड़ी। समाज के शक्ति सदैव पुरूषन के हाथ मेंरहल आ ऊ कवनो ना कवनो हथकंडा अपना के मेहरारून के मान-मदर्नकरत रहलन। शोषक – शोषित के जवन घिनावन बेवस्था भारतीयसमाज के खोखला करत रहल ओकरा भीतर कइएक उपबेवस्थाबा । जइसे ‘मालिक-मजूर’, ‘स्वामी-गुलाम’, ‘पूँजीपति-श्रमिक’, ‘स्त्री- पुरूष’ आदि। सब बेवस्था त खुल्लम-खुल्ला उजागर आ अपना पूरा संरचना के साथे एकरा में स्त्री-पुरूष के ‘शोषित-शोषक’ उपबेवस्था बहुते कुरूप आ छल-प्रपंच से भरल बा। एह में बहुत घातक साजिश आ गहीर चाल चलल गइल बा। संबंधन आ रिश्तन के सुन्नर डोर में बान्ह के, ओह रिश्तन में प्यार आ संवेदना के महिमामण्डित क के मेहरारून के देह, मन आ धन के शोषण कइल जा रहल बा।\nमेहरारून के कोमलता आ संवेदना, जे ओकर सबसे बड़ शक्तिहोला, ओकर सुन्दरतम विशिष्टता होला – ओही प साजिशी आक्रमण कइल गइल बा। साँच बात त ई बा कि प्रेम आ संवेदना सम्मान के सहोदर होले जो एक-दोसरा बिना रह ना सकेले। विडम्बना रहल कि पुरूष नारी के खाली प्रेम-संवेदना के देवी बना त दीहलस। बाकिर, सम्मान न समर्पित कर सकल ओकरा मात्र ‘भोग्या’ मान लिहलस।\nदेह के शुचिता के आगे नारी-सम्मान के कवनो आधार ना मनलस, देह से बेसी नारी के कवनो अस्तित्व ना बुझलस। एह सच्चाई के मखमली शब्दन आ रिश्तन के नांव से ढाँपे के कोशिश कइल गइल बाकिर साँच त साँच होला – ऊ आपन कुरूप चेहरा उघाड़िए देवेला –\nऔरत अपना-आप बचाए तब भी मुजरिम होती है।\nऔरत अपना-आप गँवाए तब भी मुजरिम होती है।।\nबहुते संतोष आ खुशी के विषय बा कि हर काल में, खास कके शिक्षा तकनीक के दौर में पुरूष काफी हद तक समझदार, सजग आ सचेत हो रहल बाड़न। सूरत–ए-हाल बदले में समय लागी । शोषक से सहयोगी बने के बीच के रास्ता बहुत कठिन आ उबड़ – खाबड़ होला। बाकिर, जब मुसाफिर तैयार होला त मंजिल जरूरे मिलेला।\nनीतू सुदीप्ति ‘नित्या’ के ई उपन्यास एह सुन्दर बदलाव के संकेतदेता तबे त बिटेस के खिलाफ बारली के भाई, बाबूजी आ भाई के दोस्त लोगिन के जमात भी एह स्थिति के बदल डाले के बीड़ा उठवले बा। नीतू के उपन्यास ‘विजय पर्व’ समाज आ इन्सान में आस्था जगावता, आशा के किरण के संकेत देत बा। ‘गरिमावादी’ दर्शन के दीया जरावत एह उपन्यास के भोजपुरी साहित्य में प्रवेश, एह बात के घोषणा बा कि मेहरारू अपना पर होत जुल्म, अपमान, बंधन आ शोषण के पहचान कर लेले बाड़ी। अपना पीड़ा आ बेबसी के प्रति जागरूक हो के तैयार हो रहल बाड़ी एह बरअक्स आपन नयकी भूमिका में – नया तकनीक आ जुगत के साथे। नारी के कलम से नारी के पीड़ा आ साहस के गाथा ‘विजयपर्व’ भोजपुरी गद्य साहित्य के नयकी ऊर्जा आ दृष्टि से समृद्ध करी – आशा बा नीतू के अगिली रचना आउर मोट, मजिगर आ भाषा के कसावट के साथे आई।\nअनुजा नीतू सुदीप्ति ‘नित्या’ के लेखनी के बहुते बधाई आ ढेरेशुभकामना। असही इनकर लेखनी निरंतर चलत रहो… माईभाषाभोजपुरी के अंचरा भरत रहो।\nबहुत शुभकामना !\nडॉ0 संध्या सिन्हा\n( जमशेदपुर भोजपुरी साहित्य परिषद )\nबंद आंखि से देखल सपना जब हकीकत बनि के पूरा हो जाला त अनघा खुशी होला। आजु उहे खुशी हमरा मिल रहल बा – धारावाहिक उपन्यास ‘सँवरी’ के नया नांव ‘विजय पर्व’ के किताब रूप में छपल देखि के। ई खुशी बहुते अनमोल बा।\n1999 से 2002 के बीच ई उपन्यास लिखाइल रहे। हम एकरा के हिन्दी से भोजपुरी में बहुते बार अनुवाद कइली। 2005 से ‘निर्भीक संदेश’ में ‘सँवरी’ शीर्षक से छपे लागल। छपे के प्रक्रिया बहुते धीम रहे। बाकिर पूरा हो गइल 2015 में।\nहम 1997 से लिखत बानी। छोटे-छोटे कहानी–कविता। टी0 बी0 आ अखबार में हरमेशा दहेज हत्या से मरल-जरल लइकी के खबर, कुंआर लइकी के माई बन जाए के आ ओकरा बाद आत्महत्या के खबर आ लइकी-मेहरारू के इजति लूट जाए के खबर खूबे छपात आ देखावल जात रहे। आजो बदस्तूर ई जारी बा। हम बहुत संवेदनशील बानी। ई सभ खबर देखि-पढ़ि के हमार रोआँ-रोआँ सिहर जात रहे आ मन में खूबे बेचैनी मचल रहत रहे। पाशविक स्थितियन के शिकार लइकिन हमरा मन में आगि लगवले रहत रहिसन। लोर बनि के आपन-आपन सवाल के तलवार हमरा प भिड़वले रहत रहिस। उहनिए के दुख से व्यथित हमरा कलम से आगि जइसन बात निकले लागल।\nहम सच कहत बानी – ओइसन जहरीला संवाद लिखे में हम मने-मने खुदे डेराइल रहीं बाकिर एगो लेखक के कहल बात कि ‘लेखक बवाल से ना डेराये’ से मन थिर भइल रहे।\nहम आदरणीय श्री सुरेश कांटक जी के धन्यवाद देत बानी। उहें के तेरह बरिस पहिले ई उपन्यास के ‘निर्भीक संदेश’ के चउखट तक पहुंचवले रहीं। ‘सँवरी’ छपे में बड़ा देर होत रहे आ हमार घबराहट बढ़ल जात रहे। अजय भइया (निर्भीक संदेश के सम्पादक) हमरा के धीरजा धरावत रहनीं कि चाहे कुछु हो जाए हम एकरा के पूरा छापिए के रहब। उहां के आपन वादा पूरा कइनीं। हम आदरणीय डॉ0 अजय ओझा जी के हृदय से आभारी बानीं। हम आभारी बानीं डॉ0 विष्णुदेव तिवारी जी के जेकरा बहुमूल्य सुझावन से ‘विजय पर्व’ के वर्तमान रूप निखारे में बहुत मदद मिलल। हम कृतज्ञ बानी आदरणीया दीदी डॉ0 संध्या सिन्हा जी के, जे एह उपन्यास पर आपन विद्वतपूर्ण भूमिका लिख के हमार मान बढ़वले बाड़ी। अंत में, अपना पाठक लोग के प्रति हार्दिक आभार व्यक्त करत बानी, जे धारावाहिक रूप में ‘संवरी’ के दस बरिस ले पढ़ल।\nअब हाथ जोरि के विनती बा अपने सभ से कि एह ‘विजय पर्व’ प आपन नेह-छोह बनाईं आ एकरा प आपन बेलाग प्रतिक्रिया दीहीं ताकि भविष्य में हमार कलम से कुछु आउर बढ़िया रचना निकले।\n2002 के ही ऊ समय रहे जब लखनऊ के डाक्टर हमरा के छव महीना के मेहमान बतवले रहे। हमरा दिल में सुराख (छेद) बा एकरा वोजह से। हमरा भिरी समय कम रहे आ ई उपन्यास पूरा करे के रहे। रात दिन लिखि के एकरा के हम हाली से हाली पूरा करत रही ई सोचि के कि यदि हम मरि जाइब तऽ जवन बात हम कहल चाहत बानी ऊ सब हमरा जवरे चलि जाई। एही से राति के 12 बजे लिखल बंद करत रहीं आ3बजे भोर से फेनु लिखल शुरू करत रहीं। शायद ई हमरा अनवरत लेखन के ही चमत्कार रहे कि आजो हम खाढ बानी। अब त हमरा खुद से ई वादा बा कि हमार नाता जइसे दवाई से मृत्यु तक रही, ओइसे कलमो से रही।\nएह उपन्यास में जेतना जगह कहाउत के प्रयोग भइल बा ऊ सभ हमरा माई के कहल ह। उहां के सादर परनाम करत श्रद्धांजलि।\nआगे श्री नारायण के जइसन मरजी।\n19 . 10 . 2017( दीपावली )\nसँवरी, पमली आ बारली तीनों सात-आठ बरिस के छोट-छोट लइकीरहीं। ऊ तीनों एक दोसरा के सखी रही। ओह लोग के बीच ऊँच-नीच के कवनो भेद-भाव ना रहे। खाली सखियारो रहे एक दोसरा खातिर। खेल-कूद, पढ़ाई-लिखाई आ खाना-पीना सभ एके जवरे होत रहे। अइसन सखियारो देखि के सभे कहे कि ई बड़ हो के खूबे नाँव कमइहें स।\nएक दिन पमली खेलते खेलत कतहूं से गुलाब के दू गो पौधा उखाड़ केले अइली। सोचली, कतहीं लगा दीहीं। ऊ ई बाति सँवरी आ बारली केबतवली। बारली सोंच के कहली,‘‘नदी किनारे किरिसना जी के मंदिर बा नू, ओहिजे बगल में हमनी के जमीन बा ओह में फूल के खूब गाँछी लागल बा। काहें ना ओहिजे ई गुलाब के पौधा लगा दिहल जाउ, जब एह में फूल खिली त भगवान जी पर चढ़ावल जाई।’’\nसँवरी, पमली के ई बाति ठीक लागल। तीनों जानी मंदिर गइली। जमीनखोनली आ बारली नदी में से पानी ले अइली। आ खुशी-खुशी दूनों गुलाब के पौधन के लगा दिहली।\nपौधन के लगा के बारली कहली, ‘‘ई पौधा हमनी के सखियारों केनिशानी होइहें स, काहे कि हमनी तीनों मिलि के एकनी के लगवनी हा जा।जइसे – जइसे ई गुलाब के पौधा बड़ हाइे हें स, ओइसे -ओइसे हमनी के सखीयारों बढ़ी आ खूब गहिरा होई, ठीक नू ?’’\n‘‘आजु से हमनी के एहिजे खेले के।’’ सँवरी कहली।\n‘‘अब एकनी के देख-रेख हमनिये के करे के पड़ी।’’ पमली कहली।\nओही दिने से ऊ तीनों सखी ओह गुलाब के दूनों पौधन के सेवा मिलिजुल के करे लगली।\nपनरह दिन बाद ओह में नया-नया टूसा निकलि आइल। टूसा देखि केतीनों जानी खूबे खुश भइली कि हमनी के लगावल पौधा लागि गइल। गते – गते दिन कटत गइल। कुछ दिन का बाद ओह लोग के सेवा के फल लउके लागल। दूनों पौधन में तीन-तीन गो गुलाब के कली निकलि आइल।\nओह कलियन के देखि के तीनों जानी के खुशी के ठिकाना ना रहे। तीन-चार दिन बाद ऊ कली खूब सुन्नर-सुन्नर फूल बनि गइली स। लाल-लाल आ पीयर-पीयर गुलाब के फूल फुलाइल त बड़ा सोभत रहे। पमली के मन फूलन प लोभा गइल। मन कइलस कि एगो तूर लीहीं बाकिर बारली मना क दिहली,‘‘ना ना, तूरऽ मत, खिले द। ई हमनी के सखियारों के निशानी ह। असहीरहे द। खूबे बढ़े द।’’\n‘‘काहे ना एह फूलन के काल्हु किरिसना जी प चढ़ा दीहीं जा। कुल्हमिला के छव गो फूल बा। तीनों आदिमी एगो लाल एगो पीयर फूल चढ़ा देबे के।’’ सँवरी खुश होके कहली।\n‘‘ई बात ठीक कहलू हा। किरिसना जी हमनी के आसिरबादो दीहें।आखिर उहों के त सुदामा जी के संघतिये रहीं।’’ पमली फूलन के सुहरावते कहली।\n‘‘ठीके त बा। काल्हु जन्माष्टमी ह। किरिसना जी के जन्म दिन। काल्हुजन्माष्टमी भूखे के आ इहे फूल चढ़ावे के। अबहीं ले हमनी के कवनो परब नइखी जा भूखल। अपना-अपना माई से पूछि लेबे के।’’ बारली अपना मन के बाति कहली।\nदोसरा दिने तीनों जानी नहा धो के नया-नया फराक-सलवार पहिन केकिरिसना जी के मंदिर में गइली आ एक- एक गो लाल-पीयर गुलाब के फूल तूरि के किरिसना जी प चढ़ा के पूजा कइली। तीनों जानी मने-मने प्राथनों कइली, ‘हे किरिसना भगवान, जइसे रउवा सुदामा जी के संघतिया रहीं, ओसहीं हमनियों के एक दोसरा के सखी हईं जा। हमनी के सखियारों हरदम बनवले राखब। कबो अलगा जनि करब।’’\nएकरा बाद तीनों जानी मिलि बाँटि के हलुआ खइली।\nएही तरे दिन कटत गइल। खेलत-कूदत सेयान होखे लागल लोग।जइसे-जइसे गुलाब के दूनों पौधा बढ़त गइले स ओइसे-ओइसे ओह लोग के सखियारों बढ़त गइल। सँवरी, पमली आ बारली बड़ होखे लगली।\nअब ऊ तीनों सोलह बरिस के सेयान लइकी हो गइली। रोज लेखाकिरिसना जी के मंदिर प पूजा करे गइली। पहिले ही लेखा ऊ दूनों गुलाब के पौधा खूब फूलाइल रहे सँवरी, पमली आ बारली एक-एक गो लाल – पीयर फूल तूरि के किरिसना जी के चरन प चढ़वली आ घीव के दीया बारि के एके साथे आरती उतरली।पूजा कइला के बाद गुलाब के भीरिये आपन-आपन पूजा के डोलचीध के बइठली आ बतियावे लगली।\n‘‘जब से ई गुलाब के पौधा लगवले बानी जा, तब से एकर फूल किरिसनाजी के चढ़ावत बानी जा।’’ पमली गुलाब के पतई छुअते कहली।\n‘‘आउर आगहूँ चढ़ावते रहब जा। ई किरिसना भगवान के किरिपे नू हकि हमनी केसखियारों अबही तक ले बनल बा, ना त छोटपन के सखियारोबड़ भइला प खतम हो जाला।’’ सँवरी कहली।\n‘‘हमनी के सखियारों त बुढ़ारी तक ले चली।’’ बारली परसादी देतेकहली।\n‘‘अब हमनी के बड़ हो गइनी जा। हमनी में समझदारी आ गइल।’’ सँवरी परसादी हाथ में लिहले आ मुँह में डालते कहली।\n‘‘लागत बा, तू बिआह के तइयारी करत बाड़ू। एही से बड़ लेखा बोलतबाड़ू।’’ बारली हँसते कहली।\n‘‘हमार बाबू त अठवें क्लास से लइका खोजत बाड़न । बाकिर मिलबेना कइल। माई मनो क देलस कि मैट्रिक क लीही ओकरा बादे बिआह होई। हम मैट्रिक पास होईं चाहे फेल, ओकरा बाद हमार बिआह होइये जाई।’’ सँवरी कहली।\n‘‘त का तूं हमनी से दूर चलि जइबू ?’’ पमली पूछली।\n‘‘धत् पागल। बिआह के मतलब ई थोरे भइल। ससुरा से अइबे करब।’’ सँवरी पमली के हाथ पकड़ि के कहली।\n‘‘तब तहार बिआह जलदिये हो जाई। काहे से कि हमनी के दसवाँ मेंपढ़ते बानी जा आ पाँच-छव महीना में मैट्रिक के परीक्षा होइये जाई।’’ बारली उदास हो के कहली।\n‘‘हँ, अबकी के लगन में बाबू हमरा के पार कइये दीहें। ऊ त बिआहखातिर रूपियों जुटावत बाड़न। कहेलन कि सँवरी तनी अउरी साफ रहित त कबे एकर बिआह हो जाइत। दू-चार गो लइका वाला हमरा के देखबों कइलन स बाकिर ऊ ढेरिखा तिलक आ दहेज के सामान मांगत रहन स। बाबू के भीरी अतना हइये नइखे, दीहें कहँवा से।’’ सँवरी आपन देह निरेखत कहली।\n‘‘गोर-साँवर त अदिमिये नू होला। का बिना रूपिया आ समान लेलेबिआह ना होला।’’ बारली पूछली।\n‘‘तू हूँ एकदमे पागले बाड़ू। आजु-काल्हु बिआह करे खातिर लइकी केमाई-बाबू भीरी खूबे रूपिया चाहीं, तबे ऊ अपना बेटी के बिआह क सकिहें। ना त कुँआर बेटी के घर में बइठा के रखिहें। रूपिया बिना कतने माई-बाबू आ बेटी जहर खा के मरि जात बाड़े। इहे हमनी के समाज के नियम भइल बा आजु–काल्हु।’’ पमली समुझवली।\n‘‘तब काहें सभ केहू दहेज ना लेबे के भासन देवे ला ? अइसे होई त हमबिआहे ना करब।’’ बारली खीसिया के कहली।\n‘‘तूं लोगन के बाति अब छोड़ि द। जहिया बिआह करे के होई, ओह घरीसेचिहऽ। अबहीं अपना पढ़ाई प धेयान द। कहेलू कि बड़का पुलिस अफसर बनब। ओकरा खातिर सभ विषय में जादा-जादा नंबर ले आवे के पड़ी।’’ पमली कहली।\n‘‘हम त बड़का पुलिस अफसर बनबे करब, तू का बनबू ?’’ बारलीपमली से पूछली।\n‘‘हमहूं मास्टरनी बनि जाइब।’’ पमली मुसुका के कहली।\n‘‘त हम का बनब ?’’ सँवरी पूछली।\n‘‘तू बबुआ – बुचिया के माई बनिहऽ।’’ ई कहि के पमली आ बारली एकेसाथे हँसे लगली।\n‘‘अपने मास्टरनी आ पुलिस अफसर बनबू लोग आ हमरा के…।’’ अतना कहि के सँवरी, पमली आ बारली के चोटी खींचे लगली।\n‘‘हमनी तीनों में से केहू के त बबुआ – बुचिया के माई बनही के पड़ी।’’ कह के पमली ठहाका लगवली।\n‘‘रूकऽ, तहरा के अबहिये बतावत बानी।’’ सँवरी कहली।\n‘‘ऊ अबही बाद में बतइहऽ, पहिले हलुआ खियावऽ। बड़ा जोर से भूखलागल बा।’’ पमली पेट टटोलते कहली।\n‘‘एकदिन भूखल बाडू़ त अतना भूख लाग गइल ? आ जवन रोज होतनाखालू।’’ सँवरी हँसते कहली।\n‘‘पमली, घबड़ा मत, अइसे त कृष्ण जन्माष्टमी के दिने राति में हलुआखाइल जाला, बाकिर हमनी के दिन में हलुआ खा लेब जा, त हरज थोड़े होई। किरिसना भगवान जानत नइखीं कि छोट-छोट लइका लइकिन के भूख कुछ जादे लागे ला।’’ बारली कहि के हँसे लगली।\n‘‘माने कि तूं अबही छः महिनवे बाड़ू का ?’ सँवरी हँसते पूछली।\n‘‘तहरा कोरा में बइठि के छः महिनवा का दू महिनवा बन जाईं।’’ हँसते-हँसत बारली अपना घरे से ले आइल फल-हलुआ देते कहली।\nऊ दिन बीत गइल।\nगते-गते परीक्षा के दिन नियराये लागल। तीनों जानी पढ़े आ इयाद करेमें जीव जान से लागि गइल। बाकिर रोज एक बेर भेंट जरूर क लेसु। तीनों के माई लोग के मन में ई बात आवे कि एह तीनों के बीच झगरा करवा दीही।बाकिर सोचत रही लोग कि कुँआरे भर नू, बिआह भइला के बाद कवनकहँवा जाई के जानत बा, अपने छूटि जाई।\nएही बीचे मैट्रिक के इंतहान शुरू हो गइल। सँवरी, पमली आ बारलीसबसे पहले मंदिर गइली। फेरू घर के बड़ लोग के आसिरबाद ले के परीक्षा देबे गइली।जब परीक्षा खतम भइल त आपन-आपन प्रश्न – पत्र देखा के एक दोसरासे पूछली, ‘बतावऽ तूं का लिखलू हा ?’\nएक दिन परीक्षा के कमरे में तीनों जानी में मुँह फुलउवल हो गइल। एगो प्रश्न के उत्तर खातिर।बाकिर बाद में पता चलल कि केहू ओह प्रश्न के उत्तर लिखले ना रहे।ना त परीक्षा देत घरी आछा-आछा सखी-सहेली के बीच झगरा आ कुटिस हो जाला, खाली एगो प्रश्न के उत्तर खातिर !\nएही तरे परीक्षा आछा से निबट गइल। माथा प से बड़का बोझ हटल।ना त परीक्षा के तेयारी के समय में तीनों में केहू के खाहूं के सुध ना रहत रहे।\nअब त खूब झूठ-साँच एने ओने के बात बतिआवे के छूट हो गइल।\nएने सँवरी के बाबू सँवरी के बिआह करे खातिर लइका खोजे में आपन कतने जूता तूरि देलन। ऊ सँवरी के बिआह हाली से क के गंगा-जमुना नहाये के फेर मे रहन।\nतीन महीना बाद मैट्रिक परीक्षा के नतीजा आइल। सँवरी थडडिवीजन, पमली सेकन्ड डिवीजन आ बारली फस्ट डिवीजन से पास कइली।\nतीनों जानी पास भइली एह से खूबे खुश रहली। ओह लोग के गोड़ भुइंया ना परत रहे। घरहूं के लोग खूब गदगद रहे।\nतीनों जानी पास भइला के खुशी में किरिसना जी के मंदिर में परसादीचढ़ा के एक दोसरा के मुँह में खियवली आ गुलाब के छाँह में आ के बइठली।\n‘‘चलऽ आछा भइल कि हमनी के जइसन पढ़े में रहनी जा, ओइसनपासों हो गइनी जा।’’ सँवरी खुश हो के कहली।\n‘‘बाकिर हमरा फस्ट आवे के चाहत रहे।’’ पमली मुँह लटका के कहली।\n‘‘अरे, सेकन अइलू नू ? बारली फस्ट अइली, काहे कि ई बहुते तेजरही। हम त खूबे खुश बानी कि तीनों सखी आछा से पास हो गइनी जा। ना त का होइत जदी अँटकले रहितीं जा ?’’ सँवरी ई बाति कहि के गुलाब के दू गो फूल तुरली आ पमली-बारली के जूड़ा में लगा देली।\n‘‘तूँ थड आइल बाड़ू तबो अतना खुश बाडू ? हमरा से जरनी नासमाइल हा ?’’ बारली सँवरी से पूछली।\n‘‘जटहा बाबा के कीरिये हम काहें जरीं ? जे जेतना पढ़ल , ओतना नबंरले आइल। हम फेले हो जइती त का हमार बाबू फेनु से परीक्षा दिअइतन ? एक दम ना। आखिर थर्ड डिवीजन के डिगरी हमरा मिलल नू ? अब का चाहीं।’’ सँवरी बोलली।\n‘‘तब, तू आगे पढ़बू नू ? आ पमली तूं ?’’ बारली एगो गुलाब के फूलसँवरी के जूड़ा में लगावते पूछली।\n‘‘ना बारली, अब हम ना पढ़ पाइब। पढ़े के मन त बड़ले बा, बाकिरबाबू मना क देले। कहत बाड़े कि घर-गिरस्ती के लूर ढ़ंग सीखऽ।’’ सँवरी कहली।\n‘‘तहरा घर के लोग अतना जल्दी तहार बिआह काहें करे के फेर मेंबाड़ें ?’’ बारली पूछली।\n‘‘ई त आपन-आपन मरजी ह, बारली। केहू अपना बेटी के बिआहछोटहने में क देला, केहू बड़ भइला प।’’ सँवरी कहली।\n‘‘हम त पढ़बे करब, बारली।” पमली हँसते – हँसत कहली।\n‘‘आछे, हम घरे जात बानी। काल्हु हमरा के देखेवाला आवत बा लोग।तूहूं दूनों जानी आ जइहऽ लोग।’’ सँवरी कहते उठली।\n‘‘तहरा त ससुरार जाये के बड़ी मन करत बा हो, काहें ?’’ पमली सँवरीके हाथ पकड़ि के हँसी कइली।\n‘‘जब हमार नंबर लागी तबेनू तहरो लोग के लागी।’’ सँवरी हँसि केचलि गइली।\nतीनों जानी ओह दिन अपना पास भइला के मिठाई पूरा महल्ला केबँटली।\nदोसरा दिने सँवरी के देखे खातिर लइका वाला अइले लोग। सँवरी केमाई-बाबू के करेजा धड़-धड़ करत रहे। का जाने सँवरी पसन पड़ी कि ना ?ओह लोग के परान सांसत में पड़ल रहे।\nसँवरी जब पसन आ गइली त सभे केहू के जीउ में जीउ आइल। सँवरीके हाथ में पाँच सइ एक रूपिया मिलल। सभके गोड़ लागि के जब घर के भीतरी अइली त बारली उनुका के छेड़ली।\n‘‘का हो हमार रानी, साड़ी में त बड़ा सुन्नर लागत बाड़ू। अब लजाइलछोड़ि के तनी हमार जीजा के नाँव बतावऽ।’’\n‘‘देखऽ तू मजाक क के हमरा के तंग मत करऽ।’’ सँवरी अपना मन केखुशी छिपावते झिड़िकली।\n‘‘आछा जी, हमनी के रउवा के तंग करत बानी जा ? आ ऊ जब करिहेंतब ?’’ पमली सँवरी के गाल प चूँटी काटते कहली।\n‘‘ऊ के ?’’ सँवरी पूछली।\n‘‘ऊहे, हमनी के जीजा जी, आ तहार होखे वाला सइँया, बतावऽ बतावऽउनुकर नउँवा बतावऽ।’’ बारली फेनु पूछली।\n‘‘माने कि अबही हमार बिआहो ना भइल आ तू लोग केसर के हमारसइँयो बना दिहलू लोग।’’ सँवरी लजाते कहली।\n‘‘सँवरी आ केसर के जोड़ी त बड़ा मिली। अब त हमनी के तहरा के ‘केसर बो’ कहब जा। तब आजु से राति कइसे कटी ?’’ पमली आ बारली सँवरी के केसर के नाँव ले ले के लजवावत रही।\nतबहीं सँवरी के माई ओहिजा हँसते-हँसते अइली आ बोलली,‘‘आछे तनी चुप चाप रहऽ लोग, लेन-देन के बाति होता।’’\nतीनों जानी कान लगा के सुने लगली।\nलइका के बाबू कहत रहले,‘‘बहोरन जी, बिआह में कवनो किसिमके कमी ना होखे के चाहीं।’’\n‘‘ना छग्गनजी, कवनो कमी ना होई ।पहिले – पहिल त हम बेटी बिआहतबानी। रउवा सिकाइत के मोका ना मिली।’’ सँवरी के बाबू बहोरन कहले।\n‘‘तब त ठीके बा। एक लाख रूपिया आ पचास हजार के पुरहर सामानदे दीहीं, जवना से कि हमार घर-आंगन भरि जाए। गोतिया-देयाद आदेखेवाला के करेजा दहलि जाव। टी0 वी0, फ्रीज आ एगो राजदूत त जरूरी बा।’’ छग्गन कहलें।\nसँवरी के बाबू त अतना रूपिया आ सामान के नाँव सुनि के चकरायेलगले। पसेना पोछि के कहले, ‘‘हम त सुनले रही कि लइकी पढ़ल-लिखल रहेली स, त हतना तिलक ना देबे के पड़ेला।’’\n‘‘ना ना रउवा गलती सुनले बानीं। लइकी कतनो सुन्दर आ पढ़ल रही,ओकरा बिआह में तिलक-दहेज देवही के पड़ी। आखिर हमरो बेटा बी0 ए0 पास बा। ठठे नइखे । पढ़ावे में पइसा लागल बा। कंपनी में तीन हजार रूपिया के महीना पावेला। ओकरा आगे ई सभ का बा ? बहुते कम बा।’’ छग्गन आपन बाति कहले।\n‘‘देखीं, हम अतना नइखीं दे सकत। एक लाख रूपिया आ घरेलू सामान दे देब। राजदूत मोटर साइकिल देबे के सकान नइखे छमा करीं।’’ हाथ जोरि के बेचारा बनि के सँवरी के बाबू कहले।\nबारली ई सभ बात सुनली त ना रहाइल। कहली,‘‘ई अपना बेटा केबिआह करत बाड़ें कि बेचत बाड़ें ? एक लाख रूपिया में हमार एगो बेट्टा! लेबऽ त लऽ ना त जा।’’\nपमली बारली के डांटि के चुप करवली।\n‘‘आछा त ठीक बा, एमे एगो चवनियो ना कम होखेके चाही। बिआहके दिन हम पंडी जी से देखवा के बता देब।’’ लइका के बाप छग्गन अतना कहि के चलि गइले।\nसँवरी के घर में खुशी छा गइल। बाकिर बाबू के कपार भारी हो गइल।\nबारली के मन में बेर – बेर एके बात खटकत रहे।‘आखिर दहेज काहें दिआता ? सँवरियो त पढ़ले बाड़ी। का इनिका पढ़े – खाये में रूपिया नइखे लागल ?’\nहीरा ना मोर बिकाला रे मितवा\nJun 20, 2022 sahityaprit\nJun 17, 2022 sahityaprit\nसफर के मुसाफिर\nMay 24, 2022 sahityaprit\nCategories Select Category CONTACT US (2)eपत्र – पत्रिकाएँ (1) English (6) अनमोल वचन (3) आयोजन (2) आलेख (18) उपन्यास (6) कहानी (20) काव्य रचना (133) कॉपीराइट (1) गुजराती (1) चुटकुले/ हास्य-व्यंग्य (4) देश-प्रदेश खबरें (12) धर्म (3) नया दौर (42) सोशल साइट / वेबिनार (42) पंजाबी (3) पुस्तक समीक्षा (18) पुस्तकालय (13) किताबें (13) प्रकाशन (1) प्रतियोगिता/पुरस्कार (4) प्रेरक प्रसंग (4) फिल्म (6) बांग्ला (3) बाल संसार (11) बाल-बागीचा (11) भोजपुरी (24) मगही (1) मराठी (2) मैथिलि (3) रचना भेजें / शिकायत – सुझाव (1) राजस्थानी (2) लघुकथा (72) लेटर बॉक्स/ अन्य (2) विज्ञापन (2) विभूति (1) संपादकीय (2) साक्षात्कार (2) सामाजिक कार्य (1) साहित्य संसार (4) यात्रा / संस्मरण (3) साहित्य समाचार (56) हमारी टीम (1) हिंदी (359)\nमन की खिड़की\nमौजूदा दौर से मुड़भेड़ करती कविता\nभोजपुर के फ़रीद खान को डॉ. ऑफ फिलॉसफी की उपाधि\nशंभु सुमन on रेत समाधि – समीक्षा\nTwicsy on एहसासों के झूले पर रिश्तों की अर्थी\nRajeevkumar on गाँव की ओर\nsahityaprit on मदद\n就爱要 on बेचारी तख्तियां\nJun 22, 2022 sahityaprit\n0 10554\nTotal Users : 10554


रोहिना सिंघापुर गाँव, कोइल (अलीगढ़) - यूनियनपीडिया, अर्थ वेब विश्वकोश\nरोहिना सिंघापुर गाँव, कोइल (अलीगढ़)\nरोहिना सिंघापुर कोइल, अलीगढ़, उत्तर प्रदेश स्थित एक गाँव है। .\n11 संबंधों: पहाड़ी भाषाएँ, बुंदेली भाषा, ब्रजभाषा, भोजपुरी भाषा, हिन्दी, कोइल प्रखण्ड (अलीगढ़), अलीगढ़ जिला, अवधी, अंग्रेज़ी भाषा, उत्तर प्रदेश, उर्दू भाषा।\nनई!!: रोहिना सिंघापुर गाँव, कोइल (अलीगढ़) और पहाड़ी भाषाएँ · और देखें »\nनई!!: रोहिना सिंघापुर गाँव, कोइल (अलीगढ़) और बुंदेली भाषा · और देखें »\nनई!!: रोहिना सिंघापुर गाँव, कोइल (अलीगढ़) और ब्रजभाषा · और देखें »\nनई!!: रोहिना सिंघापुर गाँव, कोइल (अलीगढ़) और भोजपुरी भाषा · और देखें »\nनई!!: रोहिना सिंघापुर गाँव, कोइल (अलीगढ़) और हिन्दी · और देखें »\nकोइल प्रखण्ड (अलीगढ़)\nकोइल अलीगढ़, उत्तर प्रदेश का एक प्रखण्ड है। श्रेणी:उत्तर प्रदेश के प्रखण्ड श्रेणी:अलीगढ़ जिला.\nनई!!: रोहिना सिंघापुर गाँव, कोइल (अलीगढ़) और कोइल प्रखण्ड (अलीगढ़) · और देखें »\nअलीगढ़ भारतीय राज्य उत्तर प्रदेश का एक ज़िला है। जिले का मुख्यालय अलीगढ़ है। इसका एसटीडी नंबर 0571 और पिनकोड 202001 है। .\nनई!!: रोहिना सिंघापुर गाँव, कोइल (अलीगढ़) और अलीगढ़ जिला · और देखें »\nनई!!: रोहिना सिंघापुर गाँव, कोइल (अलीगढ़) और अवधी · और देखें »\nनई!!: रोहिना सिंघापुर गाँव, कोइल (अलीगढ़) और अंग्रेज़ी भाषा · और देखें »\nनई!!: रोहिना सिंघापुर गाँव, कोइल (अलीगढ़) और उत्तर प्रदेश · और देखें »\nनई!!: रोहिना सिंघापुर गाँव, कोइल (अलीगढ़) और उर्दू भाषा · और देखें »


टटका खबर, बियफे १ अप्रैल – Anjoria\nटटका खबर, बियफे १ अप्रैल\nअप्रैल 1, 2010 news in bhojpuri, टटका खबर\nबात करब बाकिर मानब ना\nकेन्द्र सरकार महिला आरक्षण आ नाभिकीय सुरक्षा का मुद्दा पर सगरी पार्टियन के बईठक पाँच अप्रैल के बोलवले बिया बाकिर प्रधानमंत्री साफ कह दिहले बाड़न कि कवनो फेर बदल ओह विधेयकन में ना कइल जाई. जब सरकार अतना पहिलही तय कर लिहले बिया त बतियवला के औपचारिकता के जरुरत का बा? एही पर कहल जाला बतिया पंचे के रही बाकिर खूँटवा रहिये पर रही.\nआजु से लागू हो रहल बा कई गो एतिहासिक फैसला\nशिक्षा के मौलिक अधिकार माने वाला कानून आजु से लागू ह गइल बा. अब छह साल से लेके चौदह साल के हर बच्चा के अनिवार्य आ मुफ्त शिक्षा पावे के अधिकार मिल गइल बा. एह कानून के लागू होखला का बाद देश के एक करोड़ बच्चा अब स्कूल के मुँह देख पइहें. निजी स्कूलो में पचीस फीसदी सीट गरीब बचवन खातिर आरक्षित होखी जवना के खरचा राज्य सरकार आ केन्द्र सरकार मिल के दीहें.\nजनगणना अभियान शुरु\nहर दस साल बाद होखे वाला जनगणना अभियान आजु से शुरु हो रहल बा जवन कि पूरा एक साल तक चली. बात चलल रहुवे बाकिर पिछड़ी जातियन के गिनती अबकियो बेर ना होखी. एह जनगणना में भोजपुरी भाषी हर नागरिक आपन मातृभाषा भोजपुरी लिखवावल पक्का करे. तबे कहीं भोजपुरी के मान्यता के बात परवान चढ़ पाई. एह साल नागरिकता पहचान पत्र के कामो शुरु हो रहल बा जवना में पन्द्रह साल के उपर के हर नागरिक के पहचान पत्र दे दिहल जाई. ओह पहचानपत्र पर दसो अंगुली के निशान आ पुतली के फोटो शामिल रही. नक्सलियन से कहल गइल बा कि जनगणना अभियान में लोग बिना डर के शामिल होखो. ओह लोग के गिरफ्तार ना कइल जाई.\nविजय कुमार सिंह नयका सेना प्रमुख बनलन\nभारतीय थल सेना के प्रमुख का पद पर आजु से विजय कुमार सिंह पदभार ग्रहण कर लिहलें. अपना परिवार से सेना में तीसरका पीढ़ी के अधिकारी पहिलका ट्रेन्ड कमान्डो हउवन जे एह पद पर चहुँपल बा. ५९ साल के जनरल वीकेसिंह सेना के २६वां बाकिर २४वां हिन्दुस्तानी सेना प्रमुख बनल बाड़े. पहिलका दू गो प्रमुख आजादी से पहिले अंगरेज रहलें. जनरल विजय सिंह बांगलादेश युद्ध आ श्रीलंका में भारतीय शान्ति सेना में शामिल रहलें.\nआमदनी से बेसी के संपत्ति राखे का मामिला में लालू राबड़ी के राहत\nपिछला संप्रग शासन काल का दौरान जब लालू रेल मंत्री रहलें त सीबीआई अदालत में उनका खिलाफ आय से बेसी के मुकदमा खारिज कर दिहल गइल रहे. एह फैसला का खिलाफ बिहार सरकार कोर्ट में गइल रहे. सुप्रीम कोर्ट अब फैसला दिहले बा कि बिहार सरकार एह मामिला में अपील दायर करे के अधिकारे नइखे राखत. सिर्फ केन्द्र सरकार बा सीबीआई अपील कर सकेले. जय हो! सईंया भये कोतवाल त डर कइसा\nबिहार में मुस्लिम विश्विद्यालय का खिलाफ दिन भर के बन्द\nबिहार का सीमांचल में, जहाँ बांगलादेशी घुसपैठियन के बहुतायत बा, किशनगंज में बिहार सरकार अलीगढ़ मुस्लिम विश्वविद्यालय के शाखा खोले के अनुमति दे दिहले बिया जवना का खिलाफ अखील भारतीय विद्यार्थी परिषद आज दिन भर के बन्द के घोषणा कइले बा. विश्व हिन्दू परिषद आ बजरंग दल एह बन्द के समर्थन के घोषणा कइले बा बाकिर सरकार में शामिल भाजपा मुँह बन्द कइले बिया. जबकि उपमुख्यमंत्री सुशील मोदी विद्यार्थिये परिषद से नेतागिरी लाइन में आइल रहलें.\nरामदेव बाबा बउरा गइल बाड़न\nकबो बाबा रामदेव के प्रशंसा करे वाला लालू प्रसाद अब बाबा रामदेव का खिलाफ हो गइल बाड़न. उनकर विरोध खास कर एह बात से बा कि बाबा राजनीति में आवल चाहत बाड़े. लालू प्रसाद उनका के चेतवले बाड़न कि अइसन गलती मत करस बाबा. कहलन कि एक बेर उनका के बचा लिहले बानी पिटाई से. कहलन कि हर राजनेता के आलोचना कइल बन्द करस बाबा रामदेव.\nसरकार मुसलमानन के आरक्षण आ सुरक्षा दे के रही\nगृहमंत्री पी चिदम्बरम कहले बाड़न कि मुसलमानन के हर हाल में आरक्षण दिहल जाई आ सांप्रदायिक दंगा का मामिला में पूरा सुरक्षा जेहसे ओह लोगन के प्रताड़ित ना कइल जा सके. ओने हैदराबाद में महावीर जयन्ती पर निकलल शौबा जुलूस पर पथराव का बाद बिगड़ल हालात काबू में आ गइल बा. शहर का पचीस गो थाना में बेमियादी कर्फ्यू जारी बा जवना में आज डेढ़ घंटा के छूट दिहल जाई जेहसे लोग जरुरी सामान खरीद सको.\nपाकिस्तानी से शादी करे खातिर सानिया मिर्जा के आलोचना\nभोजपुरी सिनेमा के सुपर स्टार मनोज तिवारी सानिया मिर्जा के एह बात खातिर आलोचना कइले बाड़े कि देश के एक से एक सुन्दर आ काबिल मुसलमान के छोड़ के एगो पाकिस्तानी से शादी करे के सानिया के फैसला गलत बा. कहलें कि एहसे सानिया के प्रशंसकन के धक्का लागल बा. मनोज तिवारी अपनहू के सानिया के प्रशंसक बतवले बाड़े. मनोज तिवारी याद दिअवले बाड़न कि एक बेर रीना रायो एगो पाकिस्तानी क्रिकेतर मोहसिन खान से प्रेम के दुखद अन्त भोग चुकल बाड़ी.\nफीफा रैंकिग में भारत के पोजीशन जस के तस\nफीफा रैंकिग में १३२ वाँ स्थान पर रहल भारत काल्हु जारी नयको रैंकिग में ओहि जगहा पर बनल बा. स्पेन पहिला नम्बर पर, ब्राजील दुसरका पर, आ हालैंड तीसरका जगहा पर बा. जापान एशिया के टीमन में पहिलका नम्बर पर आ गइल बा.\nटटका खबर, शुक, २ अप्रैल


टटको में टटका खबर :9अक्टूबर 2014, बियफे – Anjoria\nOctober 9, 2014 Editor खबर 0\n09 अक्‍टूबर, 2014 का दिने मध्‍य प्रदेश के इंदौर में ”नि‍वेश मध्‍य प्रदेश-वैश्‍ि‍वक नि‍वेशक सम्‍मेलन 2014” के संबोधि‍त करत प्रधानमंत्री नरेन्‍द्र मोदी.\nभोजपुर जिला के सिकरहटा इलाका के कुरमुरी गांव में पांच गो महादलित मेहरारूवन का साथे सामूहिक कुकुर्म करे के मामिला सामने आइल बा.\nइलाहाबाद उच्च न्यायालय यूपी सरकार से पूछलसि कि वेलफेयर आफ पैरन्टस एंड सीनियर सिटीजन एक्ट 2007 लागू होखला का बादो एकर अधिसूचना राज्य में काहे जारी नइखे भइल.\nझारखंड में हजारीबाग के एगो अदालत राज्य के मंत्री रहल कांग्रेसी विधायक योगेन्द्र साव के 14 दिन का न्यायिक हिरासत में जेल भेज दिहलसि. साव पर नक्सलियन से साँठगाँठ राखे के आरोप बा.\nभाजपा नेता सुशील कुमार मोदी कहलन कि साल भर का भितरे गांधी मैदान में भइल दू गो हादसा का बाद मैदान के विकास आ सुरक्षा वगैरह मुद्दा पर चरचा करे खातिर सर्वदलीय बइठक बोलावे बिहार सरकार.\nबिहार के पश्चिम चंपारण जिला के रामनगर इलाका के सबुनी गांव का लगे एगो नवही के लाश सबेर में मिलल जवना का बाद खिसियाइल लोग अस्पताल में तोड़फोड़ कइल आ हाइवे जाम क दिहल.\nपीपुल्स पार्टी के मुखिया बिलावल भुट्टो जरदारी के भारत विरोधी बयान से नाराज कुछ हैकर ओह पार्टी के वेबसाइट हैक क के ओह पर भारत के झंडा लगा दिहलें. बाद में साइट सुधारे खातिर ओकरा के बंद क दिहल गइल.\nपाकिस्तान का तरफ से बार बार सीज फायर लाँघे का चलते विरोधियन का निशाना पर आइल पीएम मोदी कहलन कि हमनी के सुरक्षा बल पाकिस्तान के सही जबाब देबे में लागल बाड़े आ एह मसला पर कवनो राजनीति ना होखे के चाहींं.\nयूपी पुलिस भरती बोर्ड का तरफ से दरोगा आ प्लाटून कमांडर बहाली खातिर लिहल परीक्षा के परिणाम घोषित कइलसि. परिणाम बोर्ड के वेबसाइट पर देखल जा सकेला.\nजखनिया में लागे वाला मेला का चलते मऊ से वाराणसी का बीच एक जोड़ी स्पेशल ट्रेन चलावल जाई जवन मऊ से वाराणसी का बीच के सगरी टीसन पर रुकल करी. ट्रेन 15 अक्टूबर ले चलावल जाई.\n18वीं अन्त जनपदीय पुलिस खेलकूद प्रतियोगिता आजु से बलिया में शुरू हो गइल. बलिया के जिलाधिकारी यशवंत राव आ पुलिस अधीक्षक राजू बाबू एकर उद्घाटन कइलन. 11 तारीख ले चले वाला एह प्रतियोगिता में वाराणसी जोन के सगरी पुलिस आ महिला ठीम हिस्सा लीहें.\nभोजपुरी अदाकारा रिंकू घोष के सगाई अभिजीत दत्ता राॅय से हो गइल. अभिजीत पेप्सीको कंपनी के ओमान यूनिट में पदाधिकारी बाड़े. ई रिश्ता रिंकू घोष के बाप-महतारी के खोजल ह.\nदिल्ली भाजपा के स्वच्छता अभियान के नौ गो लोगन में शाजिया इल्मीओ शामिल बाड़ी. शाजिया आ आपा पार्टी में रहली तबहिए से उनका बारे में बात उठत रहुवे कि भाजपा संगे कुछ पाकऽता.\nदिल्ली उच्च न्यायालय हरियाणा के मुख्यमंत्री रहल आ इंडियन नेशनल लोकदल नेता ओम प्रकाश चौटाला के काल्हु अदालत में हाजिर रहे के कहलसि. बेमारी का नाम पर जमानत पर छूट के उ चुनाव प्रचार करे में लागल बाड़े.\nदेश के खुदरा कारोबार में घुसे से रहि गइल बहुराष्ट्रीय कंपनियन पर ई कार्मस के रास्ते पिछला दरवाजे से घुसे के कोशिश करे के आरोप लगावत खुदरा व्यापारी एह पर निगरानी करे ला नियामक बनावे के माँग कइले.\nफ्रांसीसी लेखक पैटि्रक मोदियानो के साहित्य के नोबेल पुरस्कार खातिर चुने के एलान कइलसि स्वीडन के नोबेल पुरस्कार अकादमी.\nपंजाब आ हरियाणा उच्च न्यायालय साल 2009 के हरियाणा विधानसभा चुनाव का बाद हरियाणा जनहित कांग्रेस के पांच गो विधायकन के कांग्रेस में शामिल होखे के नाजायज बतावत ओह लोग के सदस्यता खतम क दिहलसि.\nराबर्ट वाड्रा के जमीन घोटाला से जुड़ल चुनाव आयोग के फैसला का बाद कांग्रेस प्रधानमंत्री नरेन्द्र मोदी से माफी मांगे के कहलसि. त केन्द्रीय मंत्री रविशंकर प्रसाद कहलन कि एह मामिला के सच्चाई के जानकारी चुनाव आयोग के दिहले ना गइल.\nनिर्वाचन आयोग मान लिहलसि कि हरियाणा के भूपेन्द्र सिंह हुड्डा सरकार वाड्रा मामिला में आदर्श चुनाव आचार संहिता नइखे कइले. मामिला के गुण दोष पर चुनाव आयोग कुछ नइखे कहले.\nऔरंगाबाद का सभा में शिक्षकन ला अपमानजनक, अनर्गल आ उकसावे वाला बयान देबे खातिर मुख्यमंत्री जीतन माँझी के निंदा करत माध्यमिक शिक्षक संघ बिहार में आंदोलन शुरू करे के चेतावनी दिहलसि.\nसपा के सांसद रहल रामजी लाल सुमन सपा अधिवेशन में मुलायम सिंह यादव से माँग कइलन कि ठीक से काम ना करे वाला मंत्रियन के हटावल जाए.\nविदेशी बाजारन में आइल तेजी आ घरेलू स्तर पर विदेशी निवेशकन के चौतरफा लिवाली का चलते आजु तीन सत्र बाद सेंसेक्स के गिरावट रुक के 390.49 अंक चढ़ के बंद भइल बाजार.\nचुनाव आचार संहिता लाँघे का मामिला में अदालत में हाजिर ना भइला का चलते पीलीभीत के एगो अदालत केन्द्रीय मंत्री कलराज मिश्र के खिलाफ गैर जमानती वारंट जारी कइलसि.\nअध्यापक भर्ती घोटाला मामिला में जेल काटत इंडियन नेशनल लोकदल के नेता ओम प्रकाश चौटाला के खराब तबियत का नाम पर मिलल जमानत रद्द करावे सीबीआई दिल्ली उच्च न्यायालय पहुंचल. कहलसि कि चुनाव प्रचार करत बाड़े.\nदक्षिण-पश्चिम मानसून उत्तर प्रदेश से पूरा तरह से विदा हो गइल बा बाकिर बंगाल के खाडी में बनत चक्रवात ‘हुदहुद’ का चलते सोमार का दिने पूर्वांचल में बरखा हो सकेला.\nप्रधानमंत्री नरेन्द्र मोदी अगिला 14 तारीख के अपना संसदीय क्षेत्र वाराणसी के बनारस हिन्दू विश्वविद्यालय आयुर्विज्ञान संस्थान में ट्रामा सेन्टर के उद्घाटन करीहें. लोग ढेर दिन से एकरा ला तिकवत रहुवे.\nजनेश्वर मिश्र पार्क में समाजवादी पार्टी के राष्ट्रीय अधिवेशन के आयोजन पर चिंता आ नाखुशी जतवलसि आजु इलाहाबाद उच्च न्यायालय के लखनऊ खंडपीठ बाकिर एह पर कवनो रोक लगावे से ना कर दिहलसि.\nखनन लीज नवीनीकरण विवाद सलटला का बाद एक महीना से बंद पड़ल जादूगोड़ा यूरेनियम खदान में जल्दिए दोबारा खुदाई शुरू होखी. जादूगोडा खदान देश के सबले पुरान यूरेनियम खदान ह.\nराजस्थान में नील गाय मारे के अनुमति देबे के अधिकार सरपंचन के देबे के विरोध कइलस विश्व हिन्दू परिषद. कहलसि कि हर जीव के जीए के अधिकार होखेला आ विहिप कवनो तरह के जीवहत्या के खिलाफ बा.\nपाकिस्तान के कराची में जहरीली शराब पी के पिछला चौबीस घंटा में नाहियो त अढ़ाई दर्जन लोग मरल.\nखराब नेटवर्क सिग्नल के बरियार बनावे वाला दू गो नया उपकरण ले के आइल एरिक्सन. दावा बा कि एहसे हवाई अड्डा, मॉल, सबव वगैरह जगहा पर नेटवर्क इंटरनेट के स्पीड कई गुना बढ़ावल जा सकी.\nप्रधानमंत्री नरेंन्द्र मोदी इदौर में ग्लोबल समिट में कहलन कि एक सौ अरब डालर के विदेशी निवेश भारत के दरवाजा पर दस्तक देत बा आ अब ई राज्यन पर बा कि के कतना बोला पावत बा अपना किहाँ.\nकोच्चि एकदिना वेस्टइंडीज से हार के भारत आईसीसी एकदिना रैंकिंग में चोटी से गिर के तिसरका जगहा आइल.\nभारतीय क्रिकेट इतिहास के सबले सफल कप्तान महेंद्र सिंह धोनी फोर्ब्स मैगजीन के सूची में दुनिया के सबले कीमती ब्रैंड एथलीटन में से पाँचवा जगहा पर बाड़े. भारत से अकेला खिलाड़ी एह सूची धोनिए बाड़न.\nरक्षा मंत्री अरूण जेटली पाकिस्तान के कडेर चेतावनी देत कहले बाड़न कि सीमा पर शान्ति खतम करे के कोशिश कइल बंद क देव ना त बहुते महँग पड़ी पाकिस्तान ला.\nइंडोनेशिया के बाली द्वीप का नियरा एगो जहाज डूबला का चलते 24 गो लापता यात्रियन के खोजे, राहत आ बचाव खातिर आजु से फेरू काम शुरू क दिहल बा.\nअमेरिका के सेना के लागे लागल बा कि खाली हवाई हमला क के सीरिया के कोबानी शहर के बचावल संभव ना हो पाई आ गँवे गँवे इस्लामिक स्टेट कोबानी समेत सीरिया के अनेक शहर कब्जा ली.\nपाकिस्तान के तहरीक-ए-इंसाफ पार्टी के अध्यक्ष इमरान खान नियंत्रण रेखा पर भारतीय सैनिकन के हमला के बात कहत प्रधानमंत्री नवाज शरीफ के चुप्पी पर सवाल उठवले बाड़न.\nजम्मू कश्मीर राज्य के जम्मू-श्रीनगर राष्ट्रीय राजमार्ग मरम्मत के काम का चलते तीन दिन ले बंद राखल जाई.\nउत्तर प्रदेश के आजमगढ का जीयनपुर इलाका में काल्हु रात कुछ बदमाश गोली चला के एगो औरत के मार दिहले.\nरिंकू घोष के सगाई हो गइल


भोजपुरी – Page 28 – Anjoria\nभोजपुरी (Page 28)\nस से हुंसियार रहे नारी जाति\n– जयंती पांडेय अपना देश में मेहरारू जात हमेशा खतरा में रहेले. पहिले बंगाल में कवनो खतरा ना रहे पर अब त इहों खतरा बढ़ि गइल बा. अपना देस के मेहररूअन के समय-समय पर अनेकानेक दुश्मन से सामना होत रहेला आउर ओहमें सबसे पहिला नाम ओकनी के ‘सास’ के होला,पूरा पढ़ीं…\n– इं॰ राजेश्वर सिंह जब केहू के कवनो मसला समझ में ना आवेला त अपने से अधिक ज्ञानी मनई से शंका समाधान करे चलि जाला अउर समस्या के बारे में पूछि-ताछि के जानकारी कइ लेला. लक्ष्मण जइसन मनइ के अभागा लोगन के पहिचान कइले में शंका भइल त ऊ बड़ेपूरा पढ़ीं…\n– डा॰ जनार्दन राय नीनि आइल निमन हऽ. जेकरा आँखि से इहाँ का हटि जाइला ओकर खाइल-पियल, उठल-बइठल, चलल-फिरल, मउज-मस्ती, हँसी-मजाक कुल्हि बिला जाला. अइसन जनाला कि किछु हेरा गइल बा, ओके खोजे में अदिमी रात-दिन एके कइले रहेला. निकहा दिन से हमरो नीनि उचटि गइल बा, बाकिर हम केहूपूरा पढ़ीं…\nडा॰ प्रकाश उदय भाषा-विज्ञान में जवना के भाषा कहल जाला, तवना में, जवन कहे के होला, जतना आ जइसे, तवन कहा पाइत ततना आ तइसे, त केहू के ‘आने कि’ ‘माने कि’, ‘बूझि जा जे’ भा ‘जानि जाईं जे’ काहे के कहे के परित, काहे के कबो कविता, कबो कहनी,पूरा पढ़ीं…\n– मुफलिस देइ दोहाई देश के, लेके हरि के नाम. बनि सदस्य सरकार के, लोग कमाता दाम.. लूटे में सब तेज बा, कहां देश के ज्ञान. नारा लागत बा इहे, भारत देश महान.. दीन हीन दोषी बनी, समरथ के ना दोष. सजा मिली कमजोर के, बलशाली निर्दोष.. असामाजिक तत्व के,पूरा पढ़ीं…\nभोजपुरीः एगो परिचय\n– डा. राजेन्द्र भारती ‘भाषा भोजपुरी परिभाषा से पूरी ह बोले से पहिले एके जानल जरुरी ह न गवना पूरी ना सुहागन के चूड़ी ह साँचि मान त दुश्मन के गरदन पर चले वाली छूरी ह कहत धुरान बुरा मति माने केहू सभ भाषा के उपर हमार भाषा भोजपुरी ह’पूरा पढ़ीं…


Parshuram Chaturvedi who get Aghor Baba precious heritage of saint literature Bhojpuri Spl: जानीं के रहन परशुराम चतुर्वेदी? जेकरा अघोर बाबा से मिलल रहे संत-साहित्य के अनमोल धरोहर\nआचार्य परशुराम चतुर्वेदी (Acharya Parshuram Chaturvedi) कवनो परिचय के मोहताज नइखीं. इहां के प्रख्यात अनुसंधानकर्ता रहीं और व्यक्तित्व-कृतित्व के जिकिर बलिया रेलवे स्टेशन पर लागल शिलालेखो में मिली.\nLast Updated: February 3, 2021, 1:44 PM IST\nउहां के वकील रहनीं, बाकिर साहित्य में अकूत सरधा संत-साहित्य के अधिकारी विद्वान बना दिहलस. उहां के हिन्दी-भोजपुरी के अनन्य भक्त रहनीं आ बलिया जइसन छोट शहर में उहांके हिन्दी प्रचारिणी सभा के स्थापना कइले रहनीं. पत्थल पत्थल पढ़निहारन के उम्दा किताब सुलभ करावे का गरज से उहांके 'चलता पुस्तकालय' नांव से एगो विशाल सार्वजनिक लाइब्रेरियो बनवले रहनीं. उत्तर भारत के संत-परंपरा पर उहांके ग्रंथ मील के पत्थल साबित भइल रहे आ आजुओ ओह कालजयी कृति के महातम के बखान बेगर संत-साहित्य के चरचा अधूरा मानल जाला. एह प्रख्यात अनुसंधानकर्ता के व्यक्तित्व-कृतित्व के जिकिर बलिया रेलवे स्टेशन पर लागल शिलालेखो में मिली. अइसन अनमोल रतन रहनीं आचार्य परशुराम चतुर्वेदी (1894-1979).\nदू सूबा के सीमा प बसल गांव आचार्य जी के गांवें जाए के मोका सन् 1980 में जाए के मिलल रहे. उहांके गांव जवहीं दू सूबा के सीमा प बसल बा. गांव के दक्खिनी हिस्सा बिहार में परेला,जबकि उत्तरी भाग उत्तर प्रदेश के बलिया जिला में. गांव के उत्तरी छोर पर बसल उहांके मकान शहर से एकदम कटल बा. दियरा के ई गांव ना त सड़क से जुड़ल बा, ना मूलभूत जरूरी सुविधे से. एही जवहीं गांव के अपना पुश्तैनी घर में जनमल रहनीं आचार्य परशुराम चतुर्वेदी जी. उहंवें के उच्चतर माध्यमिक विद्यालय में शिक्षक आचार्य जी के पोता ज्ञानस्वरूप चतुर्वेदी हुलसिके बतवले रहलन-'एगो निरक्षर किसान राम छबीला चौबे के बेटा रहलन बाबा. ऊ दू भाई रहलन. छोट भाई नर्मदेश्वर चतुर्वेदी इलाहाबाद में रहत रहलन,जिन्हिकर बेटी अमेरिका में बाड़ी. '\nभारतीय संस्कृति के वरद पुत्र\nज्ञानस्वरूप लरिकाइएं से आचार्य जी के संगें रहिके बलिया में पढ़त रहलन. उहांके सुभाव, दिनचर्या,लेखन वगैरह के चरचा करत ऊ बतकही के आगा बढ़ावत कहले रहलन,'हमार बाबा सरल सुभाव के एगो अइसन मनई रहलन,जेकरा में देखावा इचिकियो ना रहे. उन्हुकर जान-परान साहित्यिक पुस्तकन में बसत रहे,जवना के ऊ आपन प्रेयसी मानत रहलन. स्पष्ट वक्ता त अइसन कि जवन किछु तींत-मीठ बात कहे के होखे,सोझे दूटूक कहि देसु. सांझ खा साते बजे खा-पीके सूति जासु. दस बजे एक बेरि उठिके हमरा पढ़ाई-लिखाई का बिसे में पूछताछ कऽ लेसु. फेरु सूति गइला प दू बजे भोर में उठिके एकान्त माहौल में लेखन करत रहलन. सबेरे पांच बजे किछु साहित्यिक संघतिया लोग का संगें घूमे निकलि जासु. लरिकाईं में खरिहानी में बइठिके ऊ छोट-छोट कविता से अपना लेखन के शुरुआत कइले रहलन. जब उन्हुकर अनुसंधान के काम चले,त जरूरी आउर महत्वपूर्ण किताब उपरियावे में छोटका बाबा नर्मदेश्वर चतुर्वेदी जी के अगहर भूमिका रहल. बाबा के उर्दू,फारसी, अंगरेजी,बांग्ला,संस्कृत वगैरह कई भाषा के गहिर ज्ञान रहे. बाकिर तमाम भोजपुरिया लोग से उहांके भोजपुरिए में बतिआईं. कहीं कि भोजपुरी हमनीं के संस्कृति ह. दरअसल भारतीय संस्कृति के वरद पुत्र रहलन बाबा. '\nआजी हो गइली बाबा\nजवहीं दियरा से वापिस लवटला पर मिड्ढी के निजी मकान में आचार्य जी के बेटा रिपुंजय चतुर्वेदी जी से भेंट भइल. आचार्य जी चूंकि ओही मकान में रहत रहनीं, एह से ओह सड़क के नांव रखाइल रहे आचार्य परशुराम चतुर्वेदी मार्ग. आचार्य जी 1952में ओह मकान के नेंव रखले रहनीं. जवहीं के तत्कालीन ग्राम प्रधान रिपुंजय जी भावविभोर होके कहे लगनीं,'बाबूजी के अभाव बहुते खलेला. ऊ कबहूं हमनीं प खिसिआत ना रहलन. हालांकि हमनीं के खुद कमाईंजा,बाकिर तबहूं ऊ किछु-ना-किछु देते रहसु. कबहूं केहू से किछु लिहलन ना. हरेक सनीचर के ऊ एक्का से बेनागा गांवें जासु,फेरु सोमार के फजीरे लवटि आवसु. लरिकाइएं से उन्हुका में पढ़ेके लालसा रहे, बाकिर बाबा उन्हुका के पहलवान बनावल चाहत रहलन. बाबूजी जब अपना मामा से दिल के बात बतवलन, तब जाके ऊ उन्हुका के ऊंच पढ़ाई खातिर इलाहाबाद भेजववलन. विद्यार्थी जीवन में ऊ खुदे खाना बनावत रहलन. कविवर सुमित्रानंदन पन्त उन्हुकर सहपाठी रहलन.\nबाबूजी जब गांव से घीव लेके जासु,त पंतजी मजाके-मजाक में चोराके खा जात रहलन . (निराला जी भी पंत जी प अइसने शिकाइत कइले रहलन). 'बेगर लाग-लपेट के ऊ सही बात कहि देत रहलन. जिनिगी के आखिरी समय में ऊ वकालत छोड़िके साहित्य-साधना खातिर समर्पित हो गइल रहलन. एही बीचे हमनीं के उपरोहित जी अपना एगो मोकदिमा के सिलसिला में उन्हुका से सिफारिश करे लगलन,बाकिर बाबूजी टस-से-मस ना भइलन. 'ऊ अपना आजी के 'बाबा' कहत रहलन. उन्हुकर एगो हमउमिरिया लइका उन्हुका बाबा के बाबा कहत रहे. एक दिन एह बात के लेके दूनों जाना पहुंचि गइलन बाबा का लगे कि ऊ केकर बाबा हउवन?बाबा पट्टीदार के लइका से कहलन-'हम तहार बाबा हईं!' एह बात के शिकाइत लेके बाबा गइलन आजी किहां. आजी हंसते-हंसत कहि दिहली-'तहार बाबा हम हईं!' तब से ऊ आजिए के बाबा कहे लगलन. '\nस्वावलंबी बने के सीख\nरिपुंजय जी के कहनाम रहे-'पढ़ल-लिखल लोगन के प्रबुद्ध वर्ग उन्हुका के साहित्य-मनीषी बूझे,बाकिर आम अदिमी उन्हुका के बस नामी वकीले जानत रहे. वकीलो रहलन ऊ आम वकीलन से हटिके. जब कवनो नया ममिला आवे,त ऊ दूनों पच्छ के मुवक्किल के बोलाके समुझावे आ समझौता करावे के हर मुमकिन कोशिश करसु. अइसन आदर्श वकील आजु-काल्ह कहां बाड़न?दिन-भर में जतना कमाई होखे,सांझि खा आधा हिस्सा माई के दे देसु आ आधा रकम साहित्य खातिर किताब कीने वगैरह में खरच करसु. लरिकाइएं में ऊ हमनीं के स्वावलंबी बने के सीख दे देले रहलन. '\n3जनवरी,1979के दिन (पुन्न तिथि)इयाद आवते ऊ रोवाइन सूरत बनाके कहले रहलन, 'उन्हुका आंखि में मोतियाबिंद हो गइल रहे आ कानो में दरद होत रहे. लखनऊ में आंखि के सफल आपरेशन भइल. उहंवां मन ना लागल,त ऊ बलिया आ गइलन. एक रोज कवनो बात पर उन्हुका आंखि से लोर बहे लागल आ ऊ अनजान में आंखि मीसि दिहलन. आंखि से खून गिरे लागल,तुरुंते लखनऊ ले गइलीं जा,बाकिर हालत बिगड़ते चलि गइल. ओने रक्तचाप आ कमजोरियो बढ़ि गइल रहे. फेरु त तीन जनवरी के दस बजे रात में उन्हुकर परान-पखेरू उड़ि गइल. '\nआनरेरी मजिस्ट्रेट के पद से इस्तीफा\nरिपुंजय जी फेरु एगो घटना के बयान करे लगनीं,'जब बाबूजी बलिया में 'आनरेरी मजिस्ट्रेट' रहलन,ओही घरी हमार चाचाजी आजादी के लड़ाई में एगो नामी कार्यकर्ता रहलन. अंगरेज जिलाधिकारी बाबूजी से चाचाजी के पता बतावे के कहलस,फेरु अउरी सहजोगियन के ठेकाना पूछे लागल. बाबूजी कहलन कि ऊ अइसन ना कऽ सकेले. अगिला दिने ऊ ओह पदे से इस्तीफा दे दिहलन. 'ऊ संत-साहित्य के समालोचके भर ना रहलन,बलुक खुदो संत रहलन. सन् 1967के भीषण बाढ़ में ऊ जिलाधिकारी के पानी से लबालब भरल गांवन में लेके गइलन,जीव-जान से लोगन के जान-माल के हिफाजत-बेवस्था में अगहर भूमिको निबहलन. '\nसिद्धान्त प अडिग\nएक हाली डॉ शोभनाथ लाल बतवले रहलन-'एक बेरि जब उन्हुकर जमीन 'लैण्ड शिलिंग ऐक्ट' में निकलेवाली रहे,त उन्हुका के माल के वकील सलाह दिहलन कि ऊ सिरिफ कागज में अपना पत्नी के परित्यक्ता घोषित कऽ देसु. फेरु त उन्हुकर जमीन बांचि जाई. चतुर्वेदी जी लाल-पीयर होत कहले रहलन-भलहीं मए खेत निकलि जाउ,बाकिर जीयत-जिनिगी,भले कागजे में सही,हम अपना अर्धांगनी के परित्यक्ता घोषित ना कऽ सकीं. '\nवकालत परिणीता,साहित्य प्रेयसी\nचलते-चलत रिपुंजय चतुर्वेदी बतवले रहलन-'सन्1912में ऊ 'हे मातृभूमि, सुखपुंज धाम' जइसन देशप्रेम से भरल कविता लिखले रहलन. सन्1926में लिखल उन्हुकर वीर रस के कविता 'गरजता सिंह-सा था यह किसी दिन राजपूताना' के आर्यसमाज के लोग आपन जयघोष मानिके रोज सस्वर पाठ करत रहे. एक हाली हम कहनीं, 'जदी रउआं कवनो महाविद्यालय भा विश्वविद्यालय में रहितीं, त ओह विभाग के शोभा बढ़ि जाइत. ' उहांके समुझवले रहनीं,'भलहीं विभाग के शोभा बढ़ि जाइत,बाकिर आजु हम जहवां बानीं,उहवां ना रहि पइतीं. वकालत हमरा के साहित्य परखे के विश्लेषणात्मक दृष्टि दिहलस. वकालत के काम के त एगो समय होला,बाकिर साहित्यसेवा के कवनो तय समय ना होला. न्यायालय के बाॅरो में बइठिके हम अपना शोधार्थियन के मार्ग-निर्देश देत रहेलीं. वकालत हमार परिणीता ह आ साहित्य प्रेयसी. '\nबाबा गुलाब दास के प्रेरना\nउहवां से लवटिके हम बालसाहित्य-संतसाहित्य के नेही-छोही रचनाकार डाॅ शोभनाथ लाल से मिलनीं. लाल साहेब कई गो गूढ़ रहस्य प से परदा उठावत कहले रहनीं-'संत साहित्य के हलका में आचार्य जी के नजरिया तब व्यापक भइल रहे,जब उहांके मुलाकात क्षिति मोहन सेन से भइल. फेरु उहांके कतने इलाका के भ्रमण कइनीं. एक हाली जब उहांके बांहि में असह पीरा होखे लागल,त उहांके बनारस गइनीं. उहंवें एगो पहुंचल अघोरपंथी संत बाबा गुलाब दास से उहांके भेंट भइल. बाबा से ना खाली संतसाहित्य पर शोध खातिर प्रेरना मिलल,बलुक संतसाहित्य से जुड़ल अनमोल धरोहर आउर संदर्भ ग्रंथो हासिल भइल. फेरु त काशी से लवटिके उहांके एह अनुसंधान में मनसा-वाचा-कर्मणा डूबि गइल रहनीं आ अनमोल रतन लेके बहरी आइल रहनीं. उहांके अकसरहां कहत रहनीं-साहित्यसेवा में जदी हम संत साहित्य के क्षेत्र ना अपनवले रहितीं,त हम आ हमार मनुजता कहीं सस्ते बिका गइल रहित. कबीर उहांके परमप्रिय संत रहलन.\nओकरा बाद श्रीकृष्ण में उन्हुकर आस्था रहे. कबीर प समीक्षात्मक दृष्टि का बारे में ऊ आचार्य रामचन्द्र शुक्ल के दीक्षा,आचार्य हजारी प्रसाद द्विवेदी आ पीताम्बरदत्त बड़थ्वाल के सराहना करत रहलन आ कहसु कि कबीर प समीक्षा बीसवीं सदी में बइठिके ना,कबीर के काल-परिस्थिति में उतरिके परखे के होई. उहां के इहो कहीं कि संतन के अध्ययन करत-करत केहू ई समुझे जे हमहूं संत हो गइल बानीं,त ई भारी भूल होई. संतन के आदर्श बहुत ऊंच होला. बाकिर ई कहल उहांके बड़प्पन रहे, काहें कि संतन के अनेक लच्छन उहां में देखल जात रहे. ' (भगवती प्रसाद द्विवेदी जी वरिष्ठ साहित्यकार हैं.)


विवेक सिंह जी के लिखल भोजपुरी कहानी जुआठ | जोगीरा\nHome भोजपुरी साहित्य भोजपुरी कथा-कहानी विवेक सिंह जी के लिखल भोजपुरी कहानी जुआठ\nजब कवनो गृहस्थ अपना कंधा पर गृहस्थी के जुआठ बांध के गृहस्थी के भार खिचेला, त उ गृहस्थ अपना-आप में एगो महान व्यक्ति के व्यक्तित्व के महसूस करेला!! काहे की ई संसार मे गृहस्थी से भारी, भार नाही कुछो बा नाही होई. जब समय के अनुसार कवनो लईका आपन जिम्मेदारी उठा लेला त उ जगत बिद्या के नियमानुसार ओकरा के घर-गृहस्थी के खुटा से बांध दियाला।। ताकी उ अब उ जुआठ उठा लेव अउर ओकरा के पूरा जिंदगी खिंचे ताकी ओकर गृहस्थी पुर तरह से हरा, भरा रहे..!\nहर आ जुआठ\nखास कर के भारत के किसान अपना गृहस्थी खातिर आपन सब कुछ निछावर कर देवेला। गृहस्थ के आपन अलग ही पहचान होला भले ही उ दु वक्त बिना खाये रह जाई,लेकिन अपना गृहस्थी खातिर उ अपना आप के साहूकार के पास गिरवी भी रख सकत ता। काहे ना ओकर रोम, रोम कर्ज में डूब जाव बाकिर गृहस्थ आपन गृहस्थी कइल ना छोड़ी।।।\n“”जवन सुख, जवन आनंद ओकरा गृहस्थ कहाये में बा उ सायद सुख ओकरा खातिर दुनिया के कौनो वस्तु में नइखे””..\nएह साल आषाढ़ त आपन कमाल देखा के बिदा लेत रहे। जब से धान के बिया डलाइल तब से आँख बारिश के एगो बूंद खातिर तरस गईल रहे।।धरती भी तड़पत अउर कलपत रहली, धरती के प्यास के अनुमान एगो किसान ही लगा सकत बा, सरयू मईया के पानी त पूरा उनका पेट मे समा गईल रहे। सोती, पोखर, नहर, गरहा, गुरही के बाते कहे लाएक नइखे दिन में त चिरई के आवाज तक ना सुनाई देव। गाछ के छा में बइठ के देखला के बाद दिखे की खेत मेसे अदहन के भाफ जइसन भाफ निखले अउर आकाश में उर जाये।थोड़ा दूर चलला के बाद फिली के ऊपर तक धुरा से तोपा जाव, अइसन रहे आषाढ़ ।। “आषाढ़ के झाप का होला ई आषाढ़ ना बता पावल असो।।\n“नवजात बच्चा के जे लेखा ओकर माई अपना स्थन के अमृत पिया के पाले-पोसे ले ओहि तरी किसान हर साम पम्पीसेट के पानी से अपना अपना धान के बिया हरियर करत रहे लोग,” केतनों पानी दिआव लेकिन बिया के पुलई पे पियरी रहिये गईल रहे।। ओहु में कुछ लोग के बिया जामल अउर कुछ लोग के बिया पानी के अभाव में जर गईल।।\nआषाढ़ के बीच मे ही बिया तैयार हो गइल रहे जे तनी रुपिया, पईसा से टाइट रहे उ बोरिंग के पानी से आषाढ़ में ही धान रोपवा देलस। बाकी आउर लोग बारिश के इंतेजार में अपना आप के दिलासा देत रहे..!\nदु बीघा के खेतिहर रहले “रामलाल” अपना खाये लाएक उहे दु बीघा में उपजा लेस।धान के बिया उहो डलले रहले,अब चिंता रहे कि धान कइसे रोपाई।उनकर आर्थिक स्थिति ओतना अच्छा ना रहे फिर भी हर जगह, समाज मे उ अपना के केहु के आगे दबे ना देस। उनकर इहे स्वाभिमान उनकरा के समाज मे एगो अलग ही पहचान देले रहे।।\nरामलाल के घर मे खाली रामलाल अउर उनकर धर्मपत्नी शांति रहली। दु कमरा के पक्का के घर चारो तरफ से टाट से घेरल आंगन, टाट के ही गेट अउर सामने दुआर, उनकर दुआर बड़ रहे, दुआर पे एगो निम के गाछ रहे उ गाछ के नीचे एगो नाद रखल रहे, जोना पर एगो देशली गाये बांधल रहे।। उ हर साल खेती ही करस दु बीघा में जवन भी अनाज होखे उ लोग अपना साल भर के खर्ची रख के बाकी सब व्यपारी से बेच देव लोग। ताकि केहु के सामने हाथ ना पसारे के पड़े अउर अगिलो साल के खेती में कर्ज ना हो।।\nरोज सुबह,साम उ अपना खेत मे ही काम करस बिया तैयार होखे से पहिले ही उ अपना सब खेत के डरारी कस के तैयार कर देले रहले, खेत के कौन,कागर कोड के सब फिट रहले। ताकि पानी होइ त सब खेत मे ही इकठ्ठा हो जाई बस अब इंतेजार रहे बरखा के।।\nजे हर आभाव के मारल होला उ कभी भी भगवान के सामने अपना स्वार्थ खातिर हाथ ना फाईलाई काहे की उ सब निर्झर यात्रा कर चुकल रहे ला जोन स्वार्थ से परे रहे ला।। रामलाल भी जब भगवान से बारिश के गोहार करस त खाली एतने कहस, “का भगवान सब के बराबर कर द ना”” ।।\nसायद ई आषाढ़ के बिदाई के आशु रहे कि श्रावण के आवे के खुशी। लेकिन जवन भी होखो अब श्रावण आ गईल रहे अउर अपना अइला के रंग आसमान में करिया बदरी के रूप में देखा देले रहे। खूब जोड़ से बिजुरी चमकल अउर घाटा गरजल फिरू झमा झम पानी सुरु भइल सब कोई जोना अमृत के इंतेजार करत रहे उ सायद इहे रहे। रामलाल से रहल ना गईल उ ई अमृत के अमृतपान करे खातिर अपना आंगन में शान्ति के जबरन बाह पकड़ के बारिश में खूब छपा छई करे लगले।। पुरा जम के पानी भइल सब खेतन में पानी लाग गईल बस अब सब के आपन आपन खेत के कानों(लेव) करावे के रहे।\nफिर आगिल सुबह राम लाल कुदाल कंधा पर रखले अउर शान्ति से कहले””शान्ति हम जात बानी कानो करावे तू सब कुछ तैयार कर द।ना होइ त आज थोड़े बांध (धान) रोपवा देमं आज दिन अच्छा बा।।\nशान्ति जाता में कुछ पीसत रहली, चात के घुमावते कहली” “ठीक बा रउवा जाई हम सब तैयार कर देमं।उहे तैयारी में लागल बानी, हम अभी चना के दाल ही पीसत रहनी बैसन खातिर” “एतना कह के उ मुठी भर चना के दाल जात में डाल देली अउर घुमावे लगली, रामलाल खेत के तरफ चल दिहले गीत गावत..।।\n“काहे बदरा मन भावे रामा……. काहे बदरा मन भावे हो।।\nनाची मोरवा दिल लुभावे हो…\nकाहे बदरा मन भावे”……….\nभोजपुरी कहानी जुआठ\nपिछला लेखआशीष सिंह बंटी ने बैरी कंगना2में राजा के किरदार से दर्शकों के दिल में बनाया जगह\nअगिला लेखजयशंकर प्रसाद द्विवेदी जी के लिखल अनही तिखर हो गइल\nहम रोज निहारीला रहिया


दिल्ली के ध्यानचंद नेशनल स्टेडियम में प्रधानमंत्री नरेंद्र मोदी. (फाइल फोटो साभार: पीआईबी)\nदूसरे शब्दों में कहें तो, पहले मोदी ने ट्वीट किया और बाद में पुरस्कार का नाम बदला गया.\nTagged as: Anurag Thakur, Indian Hockey Team, Khel Ratna Award, Major Dhyan Chand, Major Dhyan Chand Khel Ratna Award, Narendra Modi, News, politics, Rajiv Gandhi Khel Ratna Award, Sports Award, Sports Ministry, The Wire Hindi, Tokyo Olympics


16 सितम्बर से बिहार में फौलाद – Anjoria\nभोजपुरी फिलिमन के सदाबहार सुपर स्टार रवि किशन के फौलादी तेवर अगिला 16 सितम्बर से बिहार के सिनेमाघरन में देखे के मिली. साल २०११ के सबले चर्चित फिल्म “फौलाद” अब सिनेमाघरन में दस्तक दे रहल बिया. श्री ब्रिजेश्वरी फिल्म्स का बैनर में निर्माता रजनीश गुप्ता के एह फिल्म के निर्देशन मशहूर कैमरामेन फ़िरोज़ खान कइले बाड़न. फिल्म में जहां रविकिशन के एक्शन लोगन के हैरत में डाली ओहिजे सुशीलो सिंह के भूमिका दर्शकन के रोमांचित करी. एह दुनु जने का बीच छोटका परदा के “राजा भईया” प्रकाश जैस के अंदाज़ो दर्शकन के गुदगुदाई. भोजपुरी खलनायकी के दू गो शाहंशाह अवधेश मिश्रा अउर ब्रिजेश त्रिपाठी के बेजोड़ जुगलबंदी देखे के मिली एह फिल्म में. आजुकाल्हु भोजपुरी फिलिमन के हॉट केक बनल अभिनेत्री अंजना सिंह एह फिल्म से अपना अदकारी के शुरूआत कइले बाड़ी. दोसर मुख्य कलाकारन में हैरी जोश, रत्नेश बरनवाल, रितु पाण्डेय, राजेश तोमर आ किरण यादव के नाम बा. फिल्म के सगरी गाना सुने में मीठ बाड़ी सँ जवना के संगीत से सँवरले बाड़े राजेश रजनीश आ गीत बोल लिखल ह बिपिन बहार, श्याम देहाती आ प्यारेलाल कवि के. फिल्म फौलाद के कहानी लेखक संजय राय, सह निर्मात्री रितु गुप्ता आ कार्यकारी निर्माता के.एम.सिंह ( कन्हैया ) हउवें.\n“फौलाद” का बारे में रवि किशन के कहना बा कि फौलाद हर मामिला में पूरा फिल्म हवे जवना के भोजपुरिया दर्शक जरूर पसंद करीहें.


बेचैन आत्मा: February 2011\nहम ठिकेदार हई...\nका रे लम्बुआ...!\nतुम्हारा पिता तो वो... ऊपर बोझा ढो रहा है !\nहम ठेकेदार हैं.....\nहाँ...ऐसे ही....शाबास !\nकह रहे थे.....\nPosted by देवेन्द्र पाण्डेय at 10:00 AM\nLabels: भोजपुरी, सर्वहारा\nपीपल ने कहा...\nPosted by देवेन्द्र पाण्डेय at 12:09 PM


भोजपुरी साहित्य में हास्य-व्यंग्य | जोगीरा\nHome भोजपुरी साहित्य भोजपुरी साहित्य में हास्य-व्यंग्य\nनूनों आ मरिचा के साथे खाके पेट भरल जा सकऽता आ छतीसो व्यंजन आ छपनों परकारो के साथे। बाकिर नून-मरिचा के साथे खाके खाली काम चलावल जा सकऽता, भूख से बेसी खिआ देबे के बूता एकरा में कहाँ बा? जहवाँ तरह-तरह के व्यंजन होखे, शु( घीव में के बनल आ साथे तनी चटपटियो त फेर का कहे के? खाये के पहिलहीं मुँह में पानी आ जाई। आ फेर ई के सोची जे का होई? पची आ कि ना पची ई सोचे के केकरा फुर्सत बा? बाकिर का खिआवे वाला बुड़बक होला? ओइसन्का खाना के साथे खटाई के चटनी आ एगो कागजी निमो के फाँक जरूरे ध देला जवना के नयका फैशन में सलाद कहल जाला। भला! अपना मूड़ी ऊ काहे हत्या मोल लेबे जाव?\nठीक इहे बात, कवनो भाषा के साथे बा! भाषा के परिभाषा त इहे नूँ ह जे ‘‘भाषा एगो माध्यम ह जवना से अपना मन के बात दोसरा तक पहुँचावल जा सको आ ओकरा के सुनेवाला उहे बात बूझो।’’ बाकिर दोसर कतना बूझी ई कहे वाला के लूर पर निर्भर करऽता। एही ‘लूर’ के साहित्य में शब्द-शक्ति के नाम से जानल जाला- अभिधा, लक्षणा आ व्यंजना।\nआचार्य मम्मट लिखले बाड़े जे साक्षात् सांकेतिक अर्थ के बोध करावे वाला शब्द-शक्ति के अभिधा कहल जाला। एकरा से जवना अर्थ के बोध होला ओकरा के अभिधेयार्थ चाहे वाच्यार्थ कहल जाला। अभिधा शब्द के ऊ शक्ति ह जवन शब्द के साधारण आ व्यवहारिक अर्थ के परगट करेला। अभिधा शब्द-शक्ति से तीन तरह के शब्दन के अर्थ-बोध होला- 1द्ध रूढ़ शब्द, 2द्ध यौगिक शब्द आ 3द्ध योग रूढ़ शब्द।\nलक्षणा के बारे में आचार्य मम्मट लिखले बाड़े जे अर्थ के बाधित भइला पर रूढ़ि चाहे प्रयोजन के कारण जवना शक्ति से मुख्य अर्थ से सम्बन्ध रखे वाला कवनो दोसर अर्थ निकलत होखे त वोह शक्ति के ‘लक्षणा’ कहल जाला। जइसे-‘देवदत चैकन्ना हो गइले।’ एह वाक्य में ‘चैकन्ना’ के मुख्यार्थ बा -‘देवदत चार गो कान वाला हो गइले।’ इहाँ मुख्यार्थ ;चार कान वालाद्ध बाधित बा, काहे कि देवदत के दुइएगो कान बा, चार गो ना। एहसे चैकन्ना से सम्गन्धित दोसर अर्थ ‘सावधान’ लक्षणा शब्द-शक्ति से कइल जाई आ तब एह वाक्य के अर्थ होई जे ‘देवदत सावधान हो गइले।’ लक्षणा में कवनों शब्द के साधारण चाहे व्यवहारिक अर्थ ना लगावल जाला बल्कि ओकर कवनो दोसर लक्षित अर्थ खोजल जाला।\nइनका अनुसार लक्षणा के दूगो मुख्य भेद बतावल गइल बा- 1द्ध रूढ़ा लक्षणा आ 2द्ध प्रयोजन लक्षणा।\nतीसरका शब्द-शक्ति व्यंजना ह। जवना शब्द-शक्ति के चलते मुख्य आ लक्ष्य अर्थ से अलग कवनो तीसर अर्थ के बोध होखत होखे त वोह शब्द-शक्ति के व्यंजना शब्द-शक्ति कहल जाला। ‘अंजन’ शब्द में ‘वि’ उपसर्ग लगवला से ‘व्यंजन’ शब्द बनल बा। एहसे ‘व्यंजन’ के माने भइल विशेष प्रकार के अंजन। आँख में लगावल अंजन जइसे आँख के रौशनी ठीक क देला आ साफ लउके लागेला ओइसहीं व्यंजना शब्द-शक्ति शब्दन के मुख्यार्थ आ लक्ष्यार्थ के पीछा छोड़त ओकरा जड़ में छिपल अर्थ के अंजोरा में ले आ देला। अभिधा आ लक्षणा अपना अर्थ के बोध करा के जब अलग हो जाले सन् तब जवना शब्द-शक्ति से व्यंग्यार्थ के बोध होला वोही के व्यंजना शब्द-शक्ति कहल जाला। ‘अभिधा’’ शब्द के सीधा-सीधा सांकेतिक अर्थ बतावेला आ लक्षणा, मुख्य अर्थ के असि( भइला पर रूढ़ि खातिर चाहे कवनो प्रयोजन के सि(ि खातिर मुख्यार्थ से जुटल कवनो दोसर अर्थ लक्षित करावेला, बाकिर जब अभिधा आ लक्षणा दूनू असली अर्थ बतावे में असमर्थ हो जाले सन् त व्यंजना शब्द-शक्ति के सहारा लेबे के पड़ेला। अभिधा, कवनो बात के ठीक वोइसहीं कहेला त लक्षणा, लक्ष्यार्थ बतावेला बाकिर व्यंजना एह दूनू के लाचारी के बादो अर्थ बोध करा देला।\nव्यंजना के दूगो मुख्य भेद बा-1द्ध शाब्दी व्यंजना आ 2द्ध आर्थी व्यंजना।\nजब व्यंग्यार्थ कवनो खास शब्द पर निर्भर होखे त ओकरा के शाब्दी व्यंजना कहल जाला। आ जब व्यंग्यार्थ, शब्द पर निर्भर ना होकेे, अर्थ पर निर्भर होखे त ओकरा के आर्थी व्यंजना कहल जाला। काव्य में अभिधा के अधम, लक्षणा के मध्यम आ व्यंजना के उत्तम स्थान देहल गइल बा। आचार्य बिष्वनाथो लिखले बाड़न- ‘‘वाच्यातिशयिनि व्यंग्ये ध्वनिः काव्यमूत्तमं।’’ माने वाच्यार्थ भा काव्यार्थ जब बाधित होले सन् त व्यंग्यार्थ परगट होला जवना में एगो विशेष प्रकार के अर्थ निकलेला आ एही के ध्वनि कहल जाला आ जवना काव्य में अइसन ध्वनि निकलेला वोही काव्य के सबसे निमन मानल जाला। समुन्दर में जइसे लहर हिलोरा लेत रहेला वोइसहीं आदमियों के मन में भावना हिलोरा लेत रहेला। आदमी वोही भावना के भावानुरूप भाषा के परिधान पेन्हावेला। इहे कारण बा जे हर रचनाकार के रचना एक-दोसरा से भिन्न होला। रचनाकार अपना भावना के विभिन्न प्रकार से सजावे-सँवारे के कोशिश करेला ताकि ऊ अधिका-से-अधिका निमन हो सको। एही सब प्रयासन के ई फल बा जे आज अनेक विधा आ शैली हमनीं के देखे के मिल रहल बा।\nनाटक एही में के एगो फल ह जवन अपना मन के भाव दोसरा तक सही-सही ढंग से पँहुचा देबे में एगो बढ़ियाँ साधन के रूप में आपन पहचान बनवले बा। एह में रचनाकार अपना बात के रस में सराबोर कके, अलंकार से अलंकृत कके चाहे अइसे कहीं जे सब सभाखन से सुशोभित कके नया से नया अंदाज में लोग के सामने रखेला। एकरा में केहू के अपना तरफ खींच लेबे के अधिका ताकत होला। बाकिर रचनाकार के त अतने धर्म ना होला जे लोग ओकरा बात के सुन लेव आ वोह लोग के मनोरंजन हो जाव। ओकर त उद्देश्य होला समाज में फइलल कुरीति, अंधविश्वास, पाखण्ड आ दुराचार के उखाड़ फेंकल। रचनाकार युग के सृष्टि आ स्रष्टा दूनू होला। ऊ युगे से बनेला आ नया युग बनावेला। सृजने ओकर धर्मों होला आ कत्र्तव्यो। आ शायद इहे धर्म आ कत्र्तव्य के मामला लेके ‘प्रहसन’ बनावल गइल होई।\nप्रहसन लिखला के उद्देश्य मनोरंजन त बड़ले बा समाज में फइलल कुरीति, अंधविष्वास आ धर्म के नाम पर पाखण्ड पर कुठाराघात आ मूलोच्छेदनों। बाकिर समाज के बुराई के खाली बुराई कह के ई उमेद कइल कि समाज बुराई मुक्त हो जाई त ई त बेकार बात भइल। व्यंग्य आ वक्रता से बुराई के व्यक्त कइल एगो कला ह। एकरा में सांपो मर जाला आ लाठियो ना टूटेला।\nलाठी बचाके सांप मारे के कला व्यंग्य ह। ‘व्यंग्य’ शब्द अबहीं ले विवाद के कठघड़ा से बाहर नइखे आ सकल। विभिन्न विचारक लोग एकजूट हो के एकरा के आधुनिक युग के नूतन पुष्प के रूप में सकारऽता आ वोह लोग के इहे कहनाम बा जे व्यंग्य एगो साहित्यिक विधा ह आ एकरा खातिर ऊ लोग कतना दलीलो दे देले बा। बाकिर हमार ई साफ कहनाम बा जे अबले विधा के चाहे जवन भी परिभाषा देहल गइल बा वोह में ‘व्यंग्य’ कवनों रूप में समात नइखे। विधा के परिभाषा ह- ‘‘कवनों भाषा में अपना मन के बात कवनों खास ढंग से परगट कइल जाला जवन खास-खास नियम से बन्हाइल होला वोही ढंग के विधा कहल जाला।’’ जइसे- कहानी, उपन्यास, कविता, लेख आदि।\nअब त सोचे वाला बात आ गइल जे व्यंग्य कहानियों में हो सकेला, उपन्यासो में हो सकेला, कवितो में हो सकेला आ लेखो में हो सकेला त का व्यंग्य वाला कहानी, कहानी ना रही? व्यंग्य वाला उपन्यास, उपन्यास ना रही? व्यंग्य वाला कविता, कविता ना रही? का व्यंग्य वाला लेख, लेख ना रही? आ अगर रही त फेर व्यंग्य विधा कइसे भइल? विधा त कहानिए, उपन्यास, कविता आ लेख रहिहें सन्। एह से व्यंग्य विधा ना ह बल्कि अभिव्यक्ति के एगो सशक्त साधन ह। अगर गहराई में जाइल जाव त एकरा के व्यंजना शब्द-शक्ति कहल जा सकेला। एकरा के हमनी के भीतर के कसक बाहर निकाले के एगो बढ़ियाँ खिड़की भा झरोखा कह सकऽतानी सन्।‘व्यंग्य’ प्रहसन के पीछा छोड़त काफी आगे निकलत चल गइल। साहित्य त साहित्य, बोलचाल के आम भाषा तकले जोड़ पकड़ लेहलस चाहे ऊ कवनो भाषा होखे। हँ! भाषा के अनुसार एकर नाम जरूरे अलगे-अलगे रखाइल – सटायर, व्यंग्य, हूज, तंज, गाभी, आदि।\nएगो बात ध्यान देबे लायक बा- कोरा व्यंग्य, ‘सत्यं ब्रुयात, प्रियं ब्रुयात, न ब्रुयात सत्यं अप्रियं’ के खण्डित करेला एह से अप्रियं के प्रियं बनावे खातिर एकरा में तनी हँसियो के पुट दे देहल गइल आ तब तंज, तंजो-मजाह हो गइल आ व्यंगय, हास्य-व्यंगय। आ धीरे-धीरे ई समाज के एगो अभिन्न अंग बन गइल। सब जगहे विराजमान हो गइल- ‘हम में तुम में खड़क खम्भ में’।\nहास्य, ‘व्यंग्य-वाण’ से लागल घाव पर मलहम ह, चाहे अइसे कहल जाव जे ‘जरला पर बर्नौल’। ई सच्चाई सहे के ताकत बढ़ावेला। एगो सफल व्यंग्यकार उहे ह जे ‘हँसी में बीख’ ना कके ‘बीख में हँसी’ करे। एह से व्यंग्य के साथे हास्यो के रहल जरूरी बा। बाकिर ओकरो एगो सीमा होखे के चाँहीं। अइसनका ना जे हास्य के पीछे व्यंगये के कतल हो जाय। दूनूँ के एह हिसाब से होखे के चाँहीं जे रचना सुनला पर त हँसी आवे बाकिर गुनला पर काँट लेखा गड़ जाव। आ ई तबे संभव बा जब दूनूँ के ताल मेल बनल रहो। अंग्रेजी के विद्वान गुडमैनों लिखऽतारे जे- ‘व्यंग्य के आधुनिक युग में हास्य के रूप में प्रसि(ि पावल व्यंग्य खातिर भविष्य में खतरा बन सकेला।’\nहिन्दी, उर्दू चाहे भोजपुरी कवनों होखे, हास्य- व्यंग्य के प्रतिभा जवन भोजपुरिया क्षेत्र में बा ऊ दोसरा क्षेत्र में नइखे लउकत। अइसन लागऽता जे एह क्षेत्र के पानिए में ई असर बा आ चाहे भोजपुरिए जवन एजा के लोग के मातृभाषा ह, के ई गुण बा जवना के चलते एकर संख्या आ स्तर बहुते बढ़ल-चढ़ल बा। खास कके काव्य में एह क्षेत्र के भूमिका महत्वपूर्ण रहल बा। हालाकि अइसन बात नइखे जे लेख के क्षेत्र में एजा के हास्य-व्यंग्यकार पीछे होखस।\nप्राचीन परंपरा के अनुसार जइसन आउर भाषा- साहित्य में देखल गइल बा, हास्य-व्यंग्य कुछ हेय दृष्टि से देखल जात रहे। उर्दू-साहित्य में अकबर एलाहाबादी से एकरा इज्जत मिले के शुरू भइल। हिन्दी में बेढब बनारसी, कवि चोंच, बेधड़क बनारसी, जी.पी. श्रीवास्तव वगैरह एकर पहचान बनावल लोग आ इज्जत दिववावल लोग बाकिर भोजपुरी में अइसन बात कबो ना रहे। शुरू से एकर एगो आपन महत्व रहे। कबीर के उल्टवाँसी त लोग के जबान पर आपन घरे बना लेले रहे। अइसे त उनको से पहिले एकर स्थान भोेजपुरी में लउकऽता जवना में ढेंढर पाद के नाम लिहल जा सकऽता जे भोजपुरी के तब के कवि हउँअन जवना घड़ी हिन्दी आ उर्दू के जनमो ना भइल रहे।\nपद्य के क्षेत्र में व्यंग्य के एगो नया मोड़ देबे वाला में सबसे पहिले ‘मुँहदुबर’ जी के नाम आवऽता जे रहले त मुँहजोर आ आपन नाम रखले मुँहदुबर आ कविता लिखले- ‘हुरपेटीं मत मुँहदुबर के, हई चार बीस के डाली लीं’ एह से बड़हन व्यंग्य आउर का हो सकऽता? इनका तनिए बाद पं. रघुनाथ चैबे आइल रहस ‘सनेहिया’ लेके। खाँटी मोहाबरा के माध्यम से करुण रस के बरखा बरिसा देहलन जवना से भोजपुरी के पतई-पतई ले भींज गइल। वोइसनको कवि व्यंग्य- वाण चलावे से बाज ना आवत रहले। बाज अइबो करस त कइसे? उहो त भोजपुरिए माटी पर नूँ जनम लेले रहले।\nस्व. प्रदीपोजी के नाम कइसे भुलाइल जा सकऽता? इनका व्यंग्य करे के तरीके दोसर रहे। इनका व्यंग्य के अगर ‘ताना’ कहल जाव त कहीं अधिका ठीक होई। पढ़ल- लिखल हिन्दी भाषीलोग के भाषा पर ताना मरले रहस ‘अप टू डेट हिन्दी’ शीर्षक कविता लिखके। इनका लायक भोजपुरी में एगो बड़ा बढ़ियाँ कहाउत लउकऽता जे ‘ई मीठे-मीठे काटेलन’।\nअइसे त काव्य के क्षेत्र में देखल जाव त बहुते हास्य-व्यंग्यकार मिलिहन बाकिर जे लोग भोजपुरी हास्य-व्यंग्य के स्तर उळपर उठावे में आपन योगदान देहल ओह में मुँहदुबरजी, पं. रघुनाथ चैबे, लक्ष्मण पाठक ‘प्रदीप’, नागेन्द्र नाथ ‘बावरा’, शैदा, कुंज बिहारी प्रसाद ‘कुंजन’, सुनील कुमार ‘तंग इनायतपुरी’, चकाचक बनारसी, पं. दुधनाथ शर्मा ‘श्याम’, बलदेव श्रीवास्तव ‘बल्ली लाल’, कुबेर नाथ मिश्र ‘विचित्र’, विरेन्द्र मिश्र ‘अभय’, रामजी सिंह ‘मुखिया’, विजय ‘बलियाटिक’, ध्रुव नारायण सिंह, मंगला प्रसाद सिंह ‘मंगल’, प्रकाश उदय, आदि के नाम आगे आवता।\nवोइसहीं गद्य के क्षेत्र में भोजपुरी हास्य-व्यंग्य के जे लोग एगो नया आयाम देहल वोह लोग में रामेश्वर सिंह काश्यप ;लोहा सिंहद्ध, शुक देव सिंह ‘स्नेही’, डाॅ. मुक्तेेश्वर तिवारी ‘बेसुध’ ;चतुरी चाचाद्ध, आ विजय बलियाटिक के नाम लेहल जा सकऽता। सीवान से प्रकाशित ‘माटी के गमक’ पत्रिका में छोटे लालजी के चिट्ठी के नाम से पाण्डेय रामेश्वरी प्रसाद के पत्रात्मक शैली में हास्य-व्यंग्य के लेख बरिसन ले छपल। ई लेख त हास्य-व्यंग्य के इतिहास में एगो नया आयाम जोड़ देहलस।\nमंच के परम्परा कवि सम्मेलन के रूप में त ना रहे बाकिर नाटक के रूप मेें रहे वोही के माध्यम से एह व्यंग्य आ हास्य के प्रस्तुति कइल जात रहे जवना के प्रभाव आज ले कवि सम्मेलन के मंच पर लउकेला बाकिर अफसोस इहे बा जे वोह परम्परा के पोषक लोग हास्य-व्यंग्य जइसन कठिन आ गंभीर बात के लबारी जइसन हलुकापन से जोड़ के एकर स्वरूपे बिगाड़त जा रहल बा। लबार के त मानिए होला झूठ बात बनावे वाला, जवन भोजपुरी क्षेत्र के नाच में लोग के मन बहलावे खातिर कइसहूँ हँसावे के कोशिश करेला। आज के हास्य-व्यंग्य के कवि लोग व्यंग्य के छोड़ के हास्य के प्रधानता देबे लागल आ वोही लबारी के हास्य-व्यंग्य माने लागल । एकर नतीजा ई भइल जे व्यंग्य छूटत चल गइल आ रह गइल खाली हास्य आ ओहू में घटिया किसिम के। जवना के प्रस्तुत करे खातिर ई लोग वोही नाच के लबार के स्टाइल पकड़ल आ ओकरा हाव-भाव के साथे हाथ-मुँह चमकाके कविता प्रस्तुत करे लागल। इहाँ तकले जे भाव आ भाषा में उहे झलक आवे लागल। ऊ लोग शब्दन के रेघाऽ-रेघाऽ के प्रस्तुत करे लागल। एह लोग के उद्देश्य खाली हँसावल हो गइल। ऊ लोग आपन असल आवाज छोड़ के नेटुआ के आवाज में बोले लागल। नेटुआ के मानिए होला अभिनय करे वाला माने अभिनये प्रधान हो गइल आ कविता गौण। अपना बात में हँसी ले आवे खातिर ई लोग अश्लीलो शब्दन के इस्तेमाल करे लागल आ भोेजपुरी हास्य-व्यंग्य जतने ऊँचा रहे ओतने नीचा गिर गइल। आ ऊँच स्तर के हास्य- व्यंग्यकार अपना के हास्य-व्यंग्यकार कहे में लजाए लगले। इहे वजह बा जे ऊ लोग आपन प्रतिष्ठा आ अस्तित्व बचावे खातिर दोसरा भाषा के पल्ला पकड़ लेहल, चाहे हास्य छोड़ के खाँटी व्यंग्य के तरफ भागे लागल।\nअगर ई लोग भोजपुरी हास्य-व्यंगय छोड़ के भागल ना रहित त जे ई लोग जाके दोसरा भाषा-साहित्य के भंडार भरल आज भोजपुरिये के नू रहित। मन में कतना दुख होता जे ई निम्न कोटि के साहित्यकार वोह लोग के पहचान ना पवले चाहे भोजपुरी जगत वोह लोग के ना पहचान सकल आ सबका के एके लकड़ी से हाँक देहलस। आज उर्दू हास्य-व्यंग्य के क्षेत्र में, भोजपुरिया व्यंग्यकार ‘तंग इनायतपुरी’ अन्तर्राष्ट्रीय ख्याति के तंजो-मजाह के शायर के रूप में जानल जाले, रजा नकवी वाही जेकर मातृभाषा भोजपुरी ह, जे भोजपुरिया हउअन, ऊ उर्दू साहित्य के तंजोमजाह के एगो खम्हा बन के खड़ा बाड़न त उहँई नागेन्द्र नाथ ‘बावरा’ हिन्दी आ उर्दू के एगो सशक्त हस्ताक्षर के रूप में आपन पहचान बना लेहले आ पाण्डेय रामेश्वरी प्रसाद जेकरा के भोजपुरी जगत ‘बिरबल’ के उपाधि देले रहे, गंभीर रचनाकार हो गइलन। डा.बालेन्दु शेखर तिवारी हिन्दी के व्यंग्यकार हो गइलन आ पाण्डेय कपिल जे शुरू-शुरू में व्यंग्य के रचना करत रहलन, गंभीर रचनाकार हो गइलन। भोजपुरी हास्य-व्यंग्य के त छिछालेदर हो के रह गइल। आ एही छिछालेदर से रविन्द्र राज हंस के हिन्दी में लिखे के पड़ गइल आ मिर्जा खोंच आ क्रेक्र बेतियावी के उर्दू में।\nहमरा त बुझाता जे जौहर सीवानियों एही से हास्य-व्यंग्यकार के रूप में आपन पहचान उर्दू में बनवले। आज एह सबके रचना भोजपुरी में नू लउकित। हँ! त एने ई एगो खुशी के बात जरूर भइल ह जे ‘तंग इनायतपुरी’ के फेर से आपन मातृभाषा मन पड़ गइल बा। एने हाल में उनकर भोजपुरी में एगो सशक्त कविता- संग्रह आइल ह ‘केहू मन पड़ल’। आ ई उमेद बा जे वोह सब साहित्यकार लोगन के आपन मातृभाषा जरूरे मन पड़ी आ इहो जे-‘ कुपुत्रो जायेत क्वचिदपि कुमाता न भवति’।\nजइसन कि हम पहिलहीं कहले बानी जे भोजपुरी क्षेत्र के पानिए में व्यंग्य बा। एह से बढ़ियाँ ई कहल होई जे व्यंग्य-बाण भोजपुरी भाषा के पहचान ह। एह भाषा में व्यंग्य के कई गो भेद बा जवन दोसरा भाषा-साहित्य में ना पावल जाला। जइसे- गाभी, ताना, आनी, बानी, ओल-बोल, टिहुली, उल्टवाँसी, खोबसन, आदि।\nइहाँ के आम बोलो चाल के भाषा में दस बात में दू गो बात बिना आभी-गाभी के ना कहाय। रउरा निमन बानी तबहूँ दूगो आनी-बानी आ खराब बानी तब त गाभी के बतिये बा। जवना के बोले के लूर नइखे तवनो उल्टवाँसिए बोली। आज ले कवनो ननद के सुनले बानी जे ऊ भउजाई से बिना ताना मरले कवनो बात बतियावत होखे! आ भउजाइयो मोका मिलते ननद पर गाभी मारिए देले।\nव्यंग्य-बाण त भोजपुरी जगत के पहचान ह त एकरा से केहू काहे अछूता रही। इहाँ के गंभीरो रचनाकार गंभीर बात कहत-कहत मोका मिलते कटाक्ष करे से बाज ना आवस आ उनका रचना में कहीं-कहीं हास्य-व्यंग्य के पुट मिलिए जाला।\nहमरा सब मिला जुला के इहे कहे के बा जे व्यंग्यकार लोग के व्यंग्य के नया परिवेश में ले आके स्वस्थ रचना करे के चाँहीं। अगर ई लोग परिवेश आ स्वस्थता के ध्यान रखले रहे त एह में कवनो संदेह नइखे जे भोजपुरी हास्य-व्यंग्य संसार में आपन सानी ना राखी।\n-सुधीर प्रियरंजन ( http://www.sudhirpriyaranjan.blogspot.in/2014/12/blog-post.html?m=1 )\nमुहावरा आउर कहाउत\nशब्द के उल्टा अर्थ वाला शब्द\n“मरना है तेरे प्यार में” का भव्य मुहूर्त सम्पन्न\nजल्द ही शुरू होगा भोजपुरी फिल्म बस गइलू तू दिलो जान...


टटका टटका,6नवम्बर 2020, शुक – टटका खबर\nNov 6, 2020 अर्णव, बिहार चुनाव, महाराष्ट्र\nकाल्हु शनिचर के बिहार विधानसभा चुनाव के आखिरी दौर के मतदान होखी आ साँझही से टीवी पर एक्जिय पोल के खेला शुरु हो जाई.\nकहल जात बा कि पुलिस का मामिला में राजनीतिक दखल से अनसाइल महाराष्ट्र के पुलिस महानिदेशक सुबोध जायसवाल केन्द्रीय प्रतिनियुक्ति पर चल जइहे. एहला ऊ जसहीं राज्यसरकार से अनापत्ति मंगलन, उनका के आनन फानन में अनुमति दे दीहल गइल.\nयूपी के स्वार Suar विधान सभा सीट पर चुनाव करवावे के हाई कोर्ट के आदेश पर रोक लगा दिहलसि। एह सीट पर आजम खान के बेटा विधायक चुनाइल रहलन। बाकिर उनकर उमिर कम रहला का चलते हाई कोर्ट उनकर चुनाव रदद् कर दिहलसि आ चुनाव आयोग से एह सीट पर उपचुनाव करवावे के निर्देश दिहले रहुवे।\nमहाराष्ट्र के अतिवादी सरकार रिपब्लिक टीवी के अर्णव गोस्वामी का खिलाफ एके साथे कई गो मुकदमा खोल दिहले बिया। विधानसभा के अवमानना के मुकदमो एह में शामिल बा। सुप्रीम कोर्ट अवमानना मामिला में अर्णव के गिफ्तारी पर रोक लगा दिहले बिया आ विधानसभा सचिव के नोटिस दिहले बिया की ऊ बतावस कि काहे ना उनका पर अदालत के अवमानना के कार्रवाई कइल जाव। ऊ अर्णव के धिरवले रहलन कि सुप्रीम कोर्ट काहे गइल।


आमिर खान के बयान पर दुख जतवलन मनोज तिवारी – Anjoria\nनवम्बर 25, 2015 असहनशीलता, आमिर खान, मनोज तिवारी\nबाॅलीवुड के बड़का स्टार कलाकारन में शामिल आमिर खान के हाल के बयान पर भोजपुरी गायक स्टार आ भाजपा सांसद मनोज तिवारी के बयान आइल बा. लिखले बाड़न कि :\nहम मौर्या होटल दिल्ली में होखत रामनाथ गोयनका अवार्ड में मौजूद रहनी जवना में आमिर खान आपन विवादित बयान देत कहलन कि ‘पिछला छह आठ महीना से भारत में असहनशीलता अतना बढ़ गइल बा कि हमनी का मरदे मेहरारू देश छोड़े तक के सोचे लागल रहनी. एह देश में हमनी के बच्चा असुरक्षित बाड़े सँ आ हम भारत से देराए लागल बानी.”\nई सुनते हमरा ठकुआ मार दिहलसि. पूरा हाॅलो में सन्नाटा पसर गइल रहुवे. जबकि एह से कुछ देर पहिलहीं आमिर खान के बात पर थपड़ी पिटाइल रहुवे जब ऊ कहलन कि हाथ में क़ुरान लेके हत्या करे वाला मुसलमान ना हो के महज आतंकवादी हवे. आतंकवाद के कवनो मजहब ना होखे.\nभारत में बरदाश्त करे के बेंवत कतना बा एकर अन्दाजा त आमिर खान के एही से लाग जाए के चाहीं कि ओह दिन हाॅल में बइठल तमाम लोग उनकर अइसन बात बरदाश्त क के रह गइलें आ उनुका के केहू कुछ ना कहल. बरदाश्ती के दोसर नमूना रहे कि ओहिजा मौजूद वित्त मंत्री समेत सगरी मंत्रीओ एह बात पर मुसुका के रहि गइलन.\nमनोज तिवारी आगे कहले बाड़न कि ऊ आमिर खान के बयान से बहुते स्तब्ध आ दुखी बाड़न. आमिर खान से अइसनाक बयान के ऊ कबो सोचलेे तक ना रहलें. आमिर खान भारत आ भारतीयन के बेइज्जति कइले बाड़न आ आमिर खान के चाहीं कि एह बात ला देश आ देशवासियन से माफी माँगसु. इहे देश उनुका के आपन नेह छोह देके बड़का स्टार बना दीहल. आमिर खान के बयान से देश के माहौल बिगड़ सकेला एहसे उनुका जल्दी से जल्दी अपना बात ला माफी मांँग लेबे के चाहीं.\nमनोज तिवारी इहो कहले बाड़न कि जेकरा जवना देश में शान्ति आ सुरक्षा मिले ओहिजा के नागरिकता ले लेव बाकिर जवना भारत के मान खातिर हजारों हिन्दुस्तानी, चाहे ऊ कवनो धरम मजहब के होखसु, हँसत हँसत जान दे दिहलें. एह भारत माई के अपमान करे के इजाजत केहू के ना दीहल जा सके.\n2 thoughts on “आमिर खान के बयान पर दुख जतवलन मनोज तिवारी”\nनवम्बर 26, 2015 को 10:43 पूर्वाह्न पर\namir khan PK me jawan kaile okara bado log unkra ke sir aankh pai baithawalas yehi se unkar man badh gail ba dangal me pata chal jai\nJ P Dwivedi कहते हैं:\nनवम्बर 25, 2015 को 6:44 अपराह्न पर\nई आमिर खान के नासमझी भराल बयान बा । उनका के एह बयान खाती पूरे देश से माफी मागेके के चाहिए ।


संतोष "सम्राट"'s Page - JaiBhojpuri.com\n25, Maleलखनऊ ,आजमगढ़India Like0members like this\nBlog Posts (11)Discussions (88)EventsGroups (9)Photos (40)Photo Albums (4)Videos (3) संतोष "सम्राट"'s Likes संतोष "सम्राट"'s Friends\nView All संतोष "सम्राट"'s Groups\nसंतोष "सम्राट"'s Discussions\nबाल मजदूरी :एगो कलंक अउर देश के विकाश में बाधा ! एह के रोके खातिर राउर विचार ..\nStarted this discussion. Last reply by शशि कुमार सिंह (SHASHI) Apr 23, 2010. 12 Replies\nजहा लोग ई कहता की हमारा देश आज विकास बहुत तेजी से कर रहल बा वोही हमारा देश में बाल मजदूरी दिन पे दिन बढ़ रहल बा .. जहा कहल जला बच्चे हमरा देश के बभिस्य बाटे वोही आज कवनो भी होटल या फिर बड घरन में ई…ContinueTags: बाल, विचार, उपाय, भोजपुरी, मजदूरी काहे टूट रहल बा हमनी के संयुक्त परीवार ? हमनी के समाज पर एकर का परभाव पड़ रहल बा ...\nStarted this discussion. Last reply by Ravi Pratap Shahi Mar 8, 2010. 11 Replies\nहम रौवा लोगन से पुचल चाहतानी की का का कारन बा की हामार भोजपुरी परीवार कहे टूट रहल बा एकरा का कर्ण बाटे आखिर उ कवन कर्ण बा जेकरा से पूरा परीवार टूट रहल बा कहल जला के एक से अछा ११ होला जब कहले मतलब ई…ContinueTags: विधटन उत्तर प्रदेश के होखे जात बा बँटवारा...रउवा लोगन के विचार चाही ... का ई सही बा ?\nStarted this discussion. Last reply by arjun rai Nov 18, 2011. 88 Replies\nउत्तर परदेश के होखे जाट बा बटवारा , एकरा के तीन भागन में बाटल जा रहल बा ..१. बुंदेलखंड२.हरित परदेश (पश्चिमी उत्तर परदेश २२ जीला)३.पूर्वांचल (१७ जीला )बचल उत्तर परदेश४.उत्तर परदेश (२४ जीला मध्य उत्तर…Continue View All\nWelcome, santosh "samrat"!\nAkhilesh Kumar Singh liked संतोष "सम्राट"'s photo1353497266958May 2संतोष "सम्राट" posted photos2more…Nov 22, 2012संतोष "सम्राट" and Angad ojha are now friendsNov 21, 2012संतोष "सम्राट" updated their profileNov 21, 2012संतोष "सम्राट" liked संतोष "सम्राट"'s photocute boyMay 27, 2012SURYANAND SURYAKAR and संतोष "सम्राट" are now friendsMay 14, 2012संतोष "सम्राट" postedaphoto cute boyJan 29, 2012 0\nशशि कुमार सिंह (SHASHI) commented on संतोष "सम्राट"'s albumcute boy"संतोष भईया, बहुत बहुत बधई आ शुभंकामना वड़ुवे..."Jan 29, 2012संतोष "सम्राट" is now friends with mukesh kumar singh and MANTOSH SINGHJan 29, 2012संतोष "सम्राट" commented on संतोष "सम्राट"'s albumcute boy"baba bhole nath ki kripa aap sab bad logan ke asirvad se putra ratna ki parpti bhael ba hum jantani ki suchana dehla me bada der ho gaeal ba 27/11/11janam bhael lekin kam jada hokhla ke karn hum samay na de pavoni assa ba ki hmar majburi samjh…"Jan 29, 2012ALOK SINGH THE COMMON MAN liked संतोष "सम्राट"'s discussion उत्तर प्रदेश के होखे जात बा बँटवारा...रउवा लोगन के विचार चाही ... का ई सही बा ?Nov 26, 2011Rajeev Mishra "राजीव भोजपुरिया" liked संतोष "सम्राट"'s discussion उत्तर प्रदेश के होखे जात बा बँटवारा...रउवा लोगन के विचार चाही ... का ई सही बा ?Nov 19, 2011arjun rai replied to संतोष "सम्राट"'s discussion उत्तर प्रदेश के होखे जात बा बँटवारा...रउवा लोगन के विचार चाही ... का ई सही बा ?"Jaibhojpuri! Bada badiyar prashn ba bakin t hamra bujhat ba eme up sarkar ke rajnaitik swarth ba kahe se ki jyadatar log ke mansa rhe ki purvanchal aa pashchimanchal rajya bne pr maya maim dr gyil bani ki aawe wale tym me agar char bhag me up hokhi…"Nov 18, 2011Rajendra Prasad Yadav replied to संतोष "सम्राट"'s discussion उत्तर प्रदेश के होखे जात बा बँटवारा...रउवा लोगन के विचार चाही ... का ई सही बा ?"Hamare khayal se Bantwara achcha rahi...Chot unit ke administration acha hola...Aur focused way me development apna Purvanchal ke ho sake la.\n"Nov 18, 2011Manoj Kumar liked संतोष "सम्राट"'s discussion उत्तर प्रदेश के होखे जात बा बँटवारा...रउवा लोगन के विचार चाही ... का ई सही बा ?Nov 17, 2011RAJESH SHAH liked संतोष "सम्राट"'s discussion उत्तर प्रदेश के होखे जात बा बँटवारा...रउवा लोगन के विचार चाही ... का ई सही बा ?Nov 17, 2011 More... RSS\nआजमगढ़ उत्तर परदेश\nनौकरी ,aviation सेक्टर , काउंसलर ,मुज़िकल ग्रुप\nइंटर के पढाई पूरा किला के बाद लखनऊ विश्वविद्यालय से स्नातक करके यह समय एगो aviation कंपनी में नौकरी कराल बानी कोउन्सेल्लोर पद पे और हमार लगाव बचपन से ही संगीत में रहे जे हम लखनऊ में एगो मुज़ीकल कंपनी चला रहन बानी. आई ऍम एक्टर, सिंगेर, डिरेक्टर.\nआई लव भोजपुरी\nजय हो भोजपुरी समाज ,आई लव भोजपुरी\nसंतोष "सम्राट"'s Photos\nसंतोष "सम्राट"'s Videos\nअतना काहे हस रहल बा Added by संतोष "सम्राट"0Comments\nGhulam Ali - Hangama hai kyon ( Complete Version) Added by संतोष "सम्राट"0Comments\nAkshar Chupke Chupke Added by संतोष "सम्राट"0Comments\nसंतोष "सम्राट"'s Blog\nका पूछातानी सम्राट जी ?\nPosted on March 8, 2010 at 10:53am4Comments\nलोटे बिन चलता नहीं किसका जग में काम!\nजिस पशु को माता कहे उसका क्या है नाम !!\nउसका क्या ही नाम क्योन पशु मिमियाता है !\nभुन्का करता क्योन,क्योन पच्छी गाता है !!\nपूछे सम्राट जी ,मिले क्या सिक्के खोटे!\nक्या पानी या ढूध,भरा करते है लोटे !!\nसोते जागते जिव सब ,क्या लेते है चीज !\nधोकर क्या तुम पहनते ,चड्ढी ,पैंट कमीज !!\nचड्ढी पैंट कमीज ,साफ क्या पहनो टाई!\nमलिन कपडे जब धरो ,मीत क्या करे खिचाई !\nपूछे सम्राट जी ,बिना कारन क्या रोते… Continue कुर्सी\nPosted on February 8, 2010 at 10:50am 10 Comments\nका राउर लोगन जानेली कुर्सी के महत्व .. आई हम बतावत तानी कुर्सी तरह तरह के होला !गद्दा गद्दी लगी हुई ,गोल गोल घुमने वाली, लकड़ी कय ,एस्टिल कय !लिकिन सब में एक समानता बा दो टांग के आदमी के लिय चार टांग के कुर्सी रहल जरुरी बा जब आदमी के कुर्सी मिल जला ता वोकर बलेंस गड़बड़ा जाल अब वोह खुद को संभाले या कुर्सी को ! बाबु से लिकर अफसर तक अफसर से लेकर मेयर ,मिनिस्टर किसी की भी कुर्सी पावला आसन कम न बा जे एकरा साधक बा उ सेवा मंत्र जपे ला केहू भी भेल उ देश के सेवा विकास के लेकर कैल चाहेला और ता और केहू जनता… Continue का राउर लोग जानेली अपने मोबाईल ,लेपटोप के बेटरी के भासा ! अगर रउरा लोगन के पास बेटरी बचावाला कवनो भी तरीका होखे ता जरुर बताई ....\nPosted on January 29, 2010 at 11:30am3Comments\nलिथियाम आयन बेटरी -:ई कम जगहा में जादा उर्जा संचय करे वाली बेटरी कहल जाला !एकरा उपयोग आई पोट,मोबाईल ,लेपटोप में कैल जाला ..अब ता पवार कार में भी कैल जात बा ..\nकैसे करेला काम -:सबसे पहिले हम ई बतावल चाहतानी की ई आखिर काम कैसे करेला ..लिथियम आयन रिनात्मकदिसा से धनात्मक दिसा के तरफ मूव करेला और पवार के कहतिर वेधुत धारा के उत्पादन करेला ..\nचार्जिंग -:इलेक्ट्रानिक करेंट की सप्लाई होखला पर लिथियम आयन रिनात्मक दिसा में मूव\nकरेला जेकरा चलते बयातरी फेरु से… Continue आई जानल जाय आज के दिन केतना अहम् बा\nPosted on January 28, 2010 at 1:00pm6Comments\n१८३५ ई ० में कलकाता मेडिकल कालेज काय सुरुवात भईल रहे\n१८६५ ई ० में आज के दिन महान स्वतंत्रता सेनानी लाला लाजपत राय\nजी के जन्म भईल रहे !\n१८९८ ई ० स्वामी विवेकानद जी के आ ल्गआयरिश सिछा सिस्टर निवेदक भारत आएल रहे\n१९०० ई ० भारत के पर्थम थल सेना अधय्श जनरल के .एम का जन्म बहल रहे\n१९१८ ई ० जर्मनी की राजधानी बर्लिंग में आयुध फक्तारी में हड़ताल भेल रहे\n१९३३ ई ० कम्ब्रिज विस्व्विधायालय के छात्र चौधरी रहमत अली ने पहली बार भारत के मुस्लिम वहुल राज्यों को पाकिस्तान का नाम… Continue AddaBlog Post\nAt 8:11pm on November 17, 2011, dhiraj kumar yadav said… Jai BHojpuri Samrat Bhai\nDhiraj At 10:50pm on October 28, 2010, Alok Rai said… Thanks Santosh for ur wishes.. At 4:32pm on September 16, 2010, VIKAS SRIVASTAVA said… santosh bhi namashkar...kaise hai aap aur kaisi chal rahi hai aapki musical companay.....bhi mai bhi bahut intrested hu music field me ...plz aap muje bataeye ki mai aapki companay ke bare me aur kaise jan sakta hu... At 11:20am on September 7, 2010, नबीन भोजपुरिया ( NB ) said… जन्मदिन के बहुत बहुत बधाई बा संतोष भाई !\nतब का होत बा ? कुछ खबर ना मिलल ढेर दिन हो गईल ...\nमाजा ली जिनगी मे औरि का बा , एक हाली फेरु से बधाई ! At 10:02am on September 7, 2010, Pankaj Praveen said… संतोष जी\nरौवा जनम दिन के हार्दिक बधाई ...\nपंकज प्रवीण At 1:33am on July 14, 2010, शशि कुमार सिंह (SHASHI) said… जैय भोजपुरी भाईया\nAt 8:33am on June 2, 2010, ashutosh said… जय भोजपुरी भाई जी हम राउर आभारी बनी की रौया हमके अपन दोस्त मनली हा और बहुत बहुत धन्यवाद जी At 11:00pm on April 25, 2010, Brij Kishor Tiwari said… http://www.jaibhojpuri.com/profiles/blogs/3634233:BlogPost:102259 At 11:25pm on April 15, 2010, Rajeev Mishra "राजीव भोजपुरिया" said… jee dhanyawaad hirday se At 5:34pm on March 10, 2010, Santosh gupta said… संतोष सम्राट जी आप को बहुत बहुत धन्यवाद आप के कंठ पर सरस्वती विराजमान हैं आप ईसी तरह गाते रहिए हम संतोष गुप्ता आप को बहुत बहुत धन्यवाद देता\nहू No comments yet!


का लिखीं – Anjoria\nका लिखीं, का छोड़त जाईं : बतंगड़ – 82\n– ओ. पी. सिंह हर बेर जब बतंगड़ लिखे बइठिलें त मन में कवनो ना कवनो खाका बन चुकल रहेला आ बाति पर बाति निकलत जाले आ बतंगड़ई पूरा हो जाले. बाकिर पता ना काहे आजु मन बेचैन बा. कई बेर श्रीमती जी टोकबो करेली कि का रात दिन कंपूटरवापूरा पढ़ीं…\nछठ महापर्व का बाद वाला अतवार का दिने\t2 ( 66.67 % )\nभिखारी ठाकुर का जनमदिने\t1 ( 33.33 % )\nविश्व मातृभाषा दिवस का दिने\t0 (0% )\nCategories Select Category मनोरंजन (4,467) गीत-गवनई (164) टीवी (161) फिल्म (1,412) रंगमंच (7) सतमेझरा (472) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (68) निरउठ (10) नीक-जबून (15) बतकुच्चन (148) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,094) काम के बात (1) कोर्स आ कैरियर (10) खबर (505) चौपाल (85) ज्योतिष आ वास्तु (8) देश आ समाज (368) नारी-जगत (10) पर्व त्योहार (51) भोजपुरिया लाल (36) योग (1) राजनीति (60) सभा समारोह (107) स्वास्थ्य (8) साहित्य (779) उपन्यास (39) कविता (288) कहानी (53) पुस्तक चर्चा (106) भाषा (262) समीक्षा (8)\nदिलीप कुमार आ राजकुमार पाण्डेय के फिल्म मैं नागिन तू नगीना\n‘जीना तेरी गली में’ बिहार में 24 मई के रिलीज भइल\n‘नाच नचईया धूम मचईया’’ का मंच पर ‘नाचे मयूरी’ नचली\nनागिन पाखी धूम मचवले बाड़ी\nईद पर रानी चटर्जी के तोहफा ‘रानी नं० 786’\nसिनेमा भोजपुरी के नयका स्टार चिंटू\nबिहार में धूम मचा दिहले बा - मैं नागिन तू नगीना


टटका खबर, 26 मई 2019, अतवार – टटका खबर\nMay 26, 2019 एनडीए, जगन रेड्डी, नरेन्द्र मोदी, नवीन पटनायक, प्रधानमंत्री पद के किरिया, फरार पुलिस कमिश्नर\nराष्ट्रपति भवन में 30 मई का साँझ7बजे राष्ट्रपति रामनाथ कोविन्द पीएम नरेन्द्र मोदी के प्रधानमंत्री पद के किरिया धरइहें. मोदी लगातार दुसरका बेर पीइम बने जा रहल बाड़न. देश के इतिहास में जमाना बाद कवनो गैर कांग्रेसी पीएम के ई सौभाग्य मिले जा रहल बा. मोदी के कहना बा कि दुनिया में आपन महत्व फेरु स्थापित करावे के दिन आ गइल बा.\nसिक्किम क्रान्तिकारी गोल के नेता प्रेम सिंह गोलू के काल्हु सोमार का दिने सिक्किम के मुख्यमंत्री पद के किरिया धरावल जाई.\nओडिशा में विधानसभा चुनाव में शानदार सफलता हासिल करे वाला बीजू जनता गोल के नेता नवीन पटनायक के फेरु से मुख्यमंत्री बने ला नेवतले बाड़न ओहिजा के राज्यपाल.\nपीएम मोदी सोमार का दिने अपना लोकसभा इलाका वाराणसी में गंगा जी से आशीर्वाद लेबे अइहें. आजु ऊ अपना माई से आशीर्वाद लेबे अहमदाबाद आइल रहलें.\nअमेठी के नयका चुनाइल सांसद स्मृति ईरानी के नजदीकी कार्यकर्ता सुरेन्द्र सिंह के हत्यारन के खोज निकाले केआदेश मुख्यमंत्री योगी आदित्यनाथ दिहले बानीं. आजु सुरेन्द्र सिंह के मजल में शामिल हो के स्मृति ईरानी उनुका अरेथी के कान्धा दिहली.\nपश्चिम बंगाल के फरार पुलिस कमिश्नर राजीव कुमार का खिलाफ लुकआउट नोटिस जारी हो गइल बा. अनेसा बा कि ऊ देश से भागे के कोशिश कर सकेलन. जान जाईं कि ममता बनर्जी के खासमखास राजीव कुमार पर आरोप बा कि ऊ सारधा घोटाला के सबूत मेटावे का साजिश में शामिल रहलन. उऩुका के नोटिस जारी क के काल्हु कोलकाता में सीबीआई अफिस में हाजिर होखे के कहल गइल बा.\nआंध्र प्रदेश के नयका मुख्यमंत्री बने जात जगन रेड्डी के साफ कहना बा कि ऊ आंध्र के विशेष दर्जा ला निहोरे कर सकेलें, मोदी सरकार के एकरा ला माँग ना कर सकसु. वइसे अन्दाजा लगावल जा रहल बा कि उऩुकर गोल एनडीए में शामिलो हो सकेला.


हमरा कॉमेडी फिलिम कइल अधिका नीक लागेला – विनय आनंद – Anjoria\nहमरा कॉमेडी फिलिम कइल अधिका नीक लागेला – विनय आनंद\nJuly 23, 2013 Editor फिल्म, मनोरंजन 0\nसिनेमा भोजपुरी के सुपर स्टार अभिनेता विनय आनंद अपना आवे वाली फिलिमन, बिहारी टाइगर आ बिहारी रिक्शावाला, ले के बहुते खुश बाड़न आ बिहार, यू.पी, पंजाब आ मुंबई के अलग अलग शहरन में जा के एह फिलिमन के प्रचार प्रसार करे में लागल बाड़न. जानते होखब कि विनय आनंद अबही ले भोजपुरी आ हिंदी में अनगिनत फिलिम कर के दर्शकन का दिल में अपना ला खास जगहा बना चुकल बाड़न. विनय आनंद अब कॉमेडी फिलिम अधिका कइल चाहत बाड़न काहे कि दर्शक उनुका कॉमेडी के अधिका सराहेलें. जइसे कि उनकर हिंदी फिलिम आमंदनी अट्ठनी खर्चा रुपैया, आ भोजपुरी में चाचा भतीजा, ख्टाईलाल मिठाईलाल, जाड़े में बलमा प्यारा लगे, दामाद चाहीं फोकट में वगैरह के बिज़नस बहुते बढ़िया रहल रहे. आजुओ जब एह फिलिमन के टीवी पर देखावल जाला त दर्शक चाव से देखेलें.